"SAYA GEMBIRA, SAYA BOLEH TINGGALKAN 2022 BERSAMA-SAMA DENGAN 14 KILOGRAM..." - SHILA AMZAH

"Saya berjanji pada diri saya untuk menjaga diri dengan lebih baik dan saya berjaya lakukan pada 2022. Saya gembira, saya boleh meninggalkan 2022 bersama-sama dengan 14 kilogram yang telah saya turunkan.

"Sepanjang semua kesakitan dan halangan, saya berjaya lakukan. Alhamdulillah, untuk segala kemenangan, walaupun untuk kemenangan kecil juga dikira," tulis penyanyi Shila Amzah yang berkongsi keterujaan dimana dia berjaya menurunkan berat badan sebanyak 14 kilogram (kg) sebelum tahun 2022 melabuhkan tirai.

Kurang keyakinan diri disebabkan menjadi mangsa 'body shaming', Shila atau nama sebenarnya Nurshahila Amir Amzah, 32, menjelaskan, bagi mendapatkan bentuk tubuh ideal bukanlah proses mudah buat dirinya.

Klik untuk gambar besar

Sebelum ini, Shila mengakui dia pernah terfikir untuk mengambil jalan pintas untuk kurus dengan menggunakan prosedur memasuki belon dalam perut. Shila bagaimanapun enggan melalui prosedur itu kerana bimbang akan memudaratkan vokalnya.

Perkongsian pelatun lagu 'Khilaf Asmara' itu dibanjiri dengan ucapan dan kata-kata positif daripada pengguna laman sosial. Malah, mereka turut mendoakan Shila agar terus kuat bagi menempuhi dugaan dan cabaran tahun baharu.

Sementara itu, Shila tidak pernah menolak sekiranya diberi peluang bercinta lagi, namun lelaki pilihannya itu perlu bebas daripada bebanan hidup. Ini kerana Shila berpendapat, dia tidak mahu teman hidupnya itu dibebani dengan masalah silam sebelum memulakan kehidupan baharu.

"Saya tidak pernah menolak bercinta lagi, tetapi dalam masa yang sama, saya yakin sesiapa yang ada bebanan hidup perit seperti saya perlu menyelesaikan masalah itu terlebih dahulu.

"Sebabnya, saya tidak mahu si dia terbeban dan memikul tanggungjawab untuk mengendalikan masalah saya. Jadi apabila saya berjumpanya, saya hendak ada lebih ruang untuk menyayangi, tenang fikiran dan tidak terbeban dengan masalah lalu," katanya.

Terduhulu, pemenang Anugerah Juara Lagu (AJL) Ke-36 ini mengakui perjalanan dan keperitan mengharungi episod hitam dalam rumah tangganya sehingga kini masih terasa. Namun, selepas berjaya mencipta dan menulis lirik lagu 'Jauh Hati', Shila berkata dirinya berasa sangat lega dan seakan hidup semula.

"Kehidupan saya selepas habis dengan kisah tersebut, saya lebih tenang dan lega. Rasa lebih 'bubbly', ceria dan lepas habis proses itu, perasaan jadi luar biasa. Kadang kala saya rasa macam sudah dapat semula kehidupan asal saya, rasa lebih muda, bertenaga dan hidup lebih bermanfaat.

"Sebab itu, saya memilih mengeluarkan single mengenai kisah rumah tangga pada hujung 2022. Ini kerana saya mahu betul-betul tinggalkan kisah ini pada tahun ini dan melangkah ke 2023 dengan perasaan dan semangat baru," tuturnya.

Untuk makluman, Shila dan bekas suami, Haris Elias berkahwin pada April 2018 dan bercerai pada Februari 2022. Hasil perkahwinan, pasangan itu dikurniakan anak lelaki, Seth Uwais yang kini berusia dua tahun.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - BILA KERETA DAZRIN KAMARUDIN REMUK TERUK

Jika baru-baru ini, pelawak Jep Sepah dan Achey Bocey terlibat dalam kemalangan, terkini pelakon Dazrin Kamarudin turut terlibat dalam kemalangan jalanraya.

Menerusi laman Instagramnya, Dazrin telah memuat naik beberapa keping gambar yang menunjukkan keretanya yang remuk teruk disebabkan kemalangan tersebut.

Klik gambar untuk size besar

Meskipun cedera ringan di kepala dan dibenarkan pulang oleh pihak hospital, namun Dazrin tetap bersyukur kerana terselamat daripada mengalami kecederaan yang lebih parah.

"Despite the tragic incidence.. i am back on set," ujarnya ringkas.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BANTU ANAK YATIM & KELUARGA MEMERLUKAN - AWI BUKA STUDIO TERAPI MUZIK UNTUK AUSTIME

Selepas kerjaya seni tertangguh dalam tempoh Perintah Kawalan Pergerakan (PKP), penyanyi dan komposer, Awi Rafael, 34, memilih mengisi waktu senggang dengan menyertai aktiviti kebajikan. Sepanjang Ramadan, penyanyi kelahiran Singapura itu bekerjasama dengan pertubuhan bukan kerajaan (NGO), My Fund Action dalam merealisasikan usaha murni membantu mereka yang memerlukan.

Awi berkata, dia menghantar juadah berbuka puasa kepada anak yatim dan barangan keperluan asas buat keluarga yang memerlukan: "Ia nyata membuka mata saya untuk menghargai apa yang dimiliki. Pengalaman mengikut rombongan My Fund Action mengedar pek makanan dan barangan keperluan asas sekitar Lembah Klang memberi peluang kepada saya melihat depan mata penderitaan dilalui mereka yang kurang bernasib baik.

"Saya tak boleh lupa kunjungan ke rumah yang didiami tiga keluarga. Mereka hidup berhimpit dalam rumah kecil. Begitu juga salah seorang penerima yang dikunjungi berada dalam serba kekurangan bersama ahli keluarga sakit. Ia memberikan keinsafan pada diri.

"Hati sayu dan sebak melihat senyuman terukir penghuni rumah anak yatim ketika saya serta wakil syarikat rakaman, Warner Music menghantar makanan segera. Pengalaman ini membuka mata, betapa saya harus bersyukur dan berterima kasih dengan apa yang dimiliki," tuturnya.

Klik untuk gambar besar

Awi atau nama sebenarnya, Muhammad Namawi Ewan Gunawan Rafael berkata, usaha membantu mereka yang memerlukan bukanlah kegiatan baharu yang dilakukan: "Selepas hasrat mendirikan rumah tangga tidak kesampaian, saya nekad membuka studio terapi muzik yang khusus membantu kanak-kanak autisme dan keperluan khas di bawah program Music Spectrum, sejak tahun lalu.

"Bagaimanapun, saya terpaksa menangguhkan operasi studio berikutan tempoh PKP. Namun, usaha saya mendidik kanak-kanak khas menerusi muzik berjaya mendapat perhatian Fakulti Muzik dan Fakulti Psikologi, Universiti Teknologi MARA (UiTM) bagi mewujudkan satu silibus khas untuk anak-anak autisme.

"Alhamdulillah, saya akan bergabung dengan UiTM Shah Alam untuk mengembangkan usaha dalam memperkenalkan terapi melalui muzik menjadi satu silibus. Sepatutnya ia sudah dimulakan, tetapi kami terpaksa menangguhkannya itu disebabkan tempoh PKP. Insya-Allah, kami akan meneruskan kerjasama ini apabila tempoh PKP tamat," jelas lulusan Ijazah Pengurusan Undang-Undang dan Psikologi itu.

Mengulas kerjaya seni, Awi berkata, tempoh PKP menimbulkan kerisauan mengenai kerjaya muziknya. Bagaimanapun, ia tidak lagi difikirkan selepas hampir dua bulan menempuh ujian di sebalik wabak COVID-19. Katanya, dia hanya mahu memberikan fokus kepada studio dan kerja menghasilkan lagu untuk penyanyi lain. Disebabkan tiada undangan persembahan, fokusnya kini lebih tertumpu kepada kandungan digital.

"Semua lapisan masyarakat terkesan akibat wabak COVID-19. Tak kira artis, ahli perniagaan atau sesiapa sahaja. Kita perlu membiasakan diri dengan norma baru kerana virus ini tidak mungkin berjaya dihapuskan sepenuhnya dalam tempoh terdekat.

"Kita sendiri sudah dimaklumkan COVID-19 tak berjaya dihapuskan dalam tempoh dua hingga tiga tahun. Oleh itu, saya perlu berfikir di luar kotak dari sudut pemasaran. Salah satunya dengan memanfaatkan platform digital. Tempoh PKP memberi peluang kepada saya membetulkan diri termasuk dari sudut hasil karya. Saya mahu mengeluarkan produk bermutu," ujarnya.

Awi berkata, dia akan muncul dengan single terbaharu berkolaborasi dengan vokalis kumpulan alternatif rock Amerika Syarikat, Dishwalla iaitu JR Richards berjudul Angels or Devils, tidak lama lagi: "Lagu ini cukup istimewa kerana ditujukan khas buat masyarakat ketika melalui fasa sukar ini," kata Awi.

www.myartis.com / Sumber & foto: Berita Harian & Instagram Awi Rafael

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIANA RAFAR DIFITNAH 'REBRAND' PRODUK JAMU SUSUK DARA

Baru-baru ini, aktres dan juga duta produk Dr. Glow, Diana Rafar telah didakwa cuba untuk 'rebrand' produk Jamu Susuk Dara dengan menggunakan nama 'Abkara Secret Capsul'.

Menurut pengasas produk Jamu Susuk Dara ini, aktres ini mengambil kesempatan dan jalan pintas bagi melariskan produknya.

"Erm... Terdesak nak hidup. Tak ada usaha. Ambil jalan pintas nak lakukan produk. Artis tak tahu malu. Tunggu mr lawyer respon call. Artis Diana Rafar tolong jawab. Nak settle mcm mana ni? Awak dah petik2 sy ni. Patutlah diva AA kuat carut. Artis ni jahat rupanya," ujarnya dipetik sebagai berkata.

Klik gambar untuk size besar

Malah pengikut laman sosial FBnya juga turut menyokong pengasas ini untuk mengambil tindakan terhadap aktres ini.

Susulan daripada dakwaan yang dibuat berkenaan tuduhan Diana cuba untuk 'rebrand' produk Jamu Susuk Dara, kononnya untuk melariskan produk sendiri, Diana akhirnya tampil menerusi laman Instagramnya dengan tenang menafikan tuduhan tersebut.

Perkara tersebut berlaku kekecohan apabila peminat Diana Rafar dan juga antara pengguna yang pernah menggunakan produk turun-temurun daripada keluarga Diana mengesahkan dakwaan itu adalah salah.

Kesian, tak pasal-pasal nama Diana Rafar pula dipetik. Kalau nak tahu produk sebenar yang dah lama berada di pasaran sebelum ini dikenali sebagai ‘Jamu Dara Semula’ dan kini dinamakan kembali dengan nama ‘Abkara Secret Capsule’, @abkarasecret.

Harap-harap kes ini dapat diselesaikan dengan cara yang baiklah kan. Duduk sama-sama dan bincang, tak perlulah sampai nak saman-menyaman pula. Isu yang sebenar, penjual produk kecantikan yang silap petik nama tak tentu pasal, akhirnya berlaku perselisihan faham.

Yang tidak bersalah pula menjadi mangsa, apa-apa pun bersabarlah yer Diana.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KES SAMAN HIDAYAH SUDAH BERMULA - ALI BUKAN PENAKUT, SEDIA PERTAHANKAN

"Alhamdulillah, kes pun dah bermula di mahkamah. Saman menyaman pun dah mula dibahas. Mantap! Pepatah ada mengatakan sarang tebuan jangan dijolok. Hint sikit sajalah pada netizen semua yang banyak memaki hamun saya.

"Insya-Allah lepas ini anda akan terdiam dan tersipu-sipu malu memikirkan makian anda pada saya. Allah tu Maha Mendengar, Maha Adil. Buat baik dibalas baik. Best pertama kali naik mahkamah.

"Gelak dan senyum melihat gelagat masing-masing. Jangan dibiar maruah keluarga dipijak-pijak. Demi mu wahai abang Abam Bocey, semoga dipermudahkan urusan fitnah ini. Berani kerana benar.

"Status yang saya muat naik itu ditujukan kepada netizen yang pernah maki dan tuduh saya penakut nak hadir ke mahkamah untuk kes tuntutan faraid.

"Jadi di sini nak jelaskan saya tidak hadir pada waktu itu sebab ia bukan kes atas nama saya. Bahagian faraid itu tak ada kena mengena dengan saya, jadi kenapa saya perlu hadir.

Klik untuk gambar besar

"Yang buat saya marah... netizen yang tak tahu perkara sebenar, mereka maki dan tuduh saya macam-macam. Untuk kes saman melibatkan saya, sudah tentulah saya akan hadir," tulis pelawak Ali Puteh yang meluahkan rasa lega menerusi perkongsian di laman Instagram, apabila proses undang-undang akhirnya dapat dimulakan segera.

Mengulas lanjut mengenai status berkenaan, Ali berkata tulisan itu bagi menjelaskan kepada netizen yang sebelum ini menuduhnya sengaja tidak hadir ke Mahkamah Rendah Syariah Shah Alam ketika sebutan kes tuntutan faraid pada 10 September tahun lalu.

Kemelut yang melanda Ali dan kakak iparnya, Nor Hidayah Mohd Ali kini memasuki fasa baharu apabila kes saman menyaman antara mereka mula didengar di Mahkamah Sesyen Kuala Lumpur.

Menurut adik kepada Allahyarham Abam Bocey ini, kes berkenaan sudah didengar di hadapan hakim menerusi prosedur yang diadakan secara dalam talian pada 16 dan 17 Februari lalu.

"Sepatutnya kes tersebut didengari pada September tahun lalu namun terpaksa ditunda untuk beberapa kali disebabkan PKP. Alhamdulillah kes saman melibatkan tiga pihak sudah mula didengari pada 16 dan 17 Februari lalu secara online.

"Saya pun tak boleh nak kongsi lebih sebab kes ini masih berjalan dan Insya-Allah pada 17,18,19 dan 29 Mac depan akan ada perbicaraan selanjutnya.," demikian jelas Ali.

Pada 27 Ogos tahun lalu, Ali atau nama sebenarnya Syed Ali Mubarak Syed Mohd Ridzuan, 32, mengeluarkan saman terhadap Nor Hidayah dan jutawan kosmetik Datuk Seri Aliff Syukri Kamarzaman.

Saman tersebut dikeluarkan oleh Ali selaku plaintif keempat bersama ibunya Sabariah Arshad (plaintif pertama), bapa Syed Mohd Ridzuan (plaintif kedua) dan kakak sulung Sharifah Norwahidah (plantif ketiga).

Keputusan menyaman itu adalah sebagai tindakan balas terhadap Nor Hidayah yang terlebih dahulu mengeluarkan saman terhadapnya dengan tuntutan jumlah terkumpul mencecah RM900,000.

www.myartis.com / Sumber & foto: Harian Metro & Instagram Sandra Dianne

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR + VIDEO - BIRTHDAY PERTAMA SI KEMBAR NURUL SYUHADA NURUL AIN

Semalam merupakan birthday pertama si kembar iaitu Raja Abdul Mateen (lelaki) dan Raja Nour Emaan (perempuan) anak kepada Nurul Syuhada Nurul Ain Mohd Zain dan Raja Amir Syah Raja Azwa.

"When you were born, so cute and beautiful. My life changed so much, and time was endless. You grew up side by side and played and grew, Happy Birthday to my beautiful twins," tulis Nurul di laman IGnya.

Layanzzz...

Klik gambar untuk size besar

Klik link dibawah ini untuk tonton video

VIDEO

GAMBAR TAMBAHAN

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


UMUM ISTERI KINI HAMIL 4 BULAN - ISSEY MAHU 'BABY GIRL' KALI INI

"Memang kami ambil keputusan tak nak beritahu awal-awal, apabila kandungan dah betul-betul kuat, baharu kami sedia nak umumkan. Apabila dapat tahu isteri mengandung, sudah pasti saya paling teruja. Walaupun ini merupakan anak keempat bagi isteri saya, dia pun turut teruja sama sebab ini merupakan anak pertama kami.

"Kalau boleh kali ini saya nak baby girl, supaya Humairah (anak hasil perkahwinan pertama isteri Issey) ada kawan nak bermain bersama," demikian kata penyampai radio Suria FM, Issey yang mengesahkan isterinya, Noor Aimi Jamel kini hamil cahaya mata sulung mereka dan usia kandungan sudah memasuki bulan keempat.

Issey atau nama sebenarnya Fazlisham Mat Hussin, 34, berkata dia sengaja 'merahsiakan' perkara itu kepada umum hingga waktu yang sesuai. Issey turut berkongsikan berita gembira itu dengan memuat naik video di laman YouTube.

Klik untuk gambar besar

Bercerita lebih lanjut mengenai persiapan bersalin isteri, Issey berkata pada mulanya mereka merancang untuk pulang ke kampung halaman Aimi, 34, di Kelantan namun disebabkan terikat dengan Perintah Kawalan Pergerakan (PKP), hasrat itu terpaksa dilupakan.

"Kalau boleh nak pulang ke Kelantan supaya Aimi bersalin di sana... ada keluarga mertua boleh tengok-tengokkan. Tapi disebabkan kita masih lagi dalam tempoh PKP, mungkin Aimi akan bersalin di sini sahaja. InsyaAllah, mungkin mak mertua saya akan datang duduk dengan kami di sini untuk jaga Aimi masa pantang nanti," ujar Issey.

Untuk makluman, Issey yang diijabkabulkan dengan Aimi pada 22 Disember 2019 di Kota Bharu, Kelantan. Sebelum berkahwin dengan Issey, Aimi merupakan seorang ibu tunggal anak tiga, Muhammad Uqashah, 10, Muhammad Qayyum, 9, dan Cataleya Humairah, 6 tahun, hasil perkongsian hidup dengan arwah suami.

www.myartis.com / Sumber & foto: mStar & Instagram Issey Fazlisham

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DALAMI ILMU AGAMA - PEMINAT DOAKAN SHUK TERUS ISTIQAMAH

"Shuk Sahar keluar ke jalan Allah, doakan beliau istiqamah dijalan Allah," tulis pengendali akaun Dakwah Tabligh Malaysia, yang memaparkan beberapa foto pelawak dan pengacara Shuk Sahar turut keluar mendalami ilmu agama.

Nampaknya Shuk turut mengikut jejak langkah rakan artis lain dengan mengikuti program dakwah. Menerusi entri tersebut, pihak Dakwah Tabligh Malaysia berharap agar orang ramai mendoakan Shuk terus istiqamah untuk menuju ke jalan Allah.

Sementara itu, Shuk juga turut memuat naik foto sama di laman Instagram miliknya bersama Maulana Helmi serta berharap dapat berjumpa dengannya lagi di masa akan datang.

Klik untuk gambar besar

"InsyaAllah ada rezeki kita jumpa lagi @maulana_helmi78 terima kasih bagi try kuda Maulana...," tulis pengacara 'I Can See Your Voice Malaysia' itu.

Perkongsian Shuk itu mendapat pelbagai reaksi daripada rakan artis dan juga netizen yang meluahkan rasa syukur di atas perubahan baik pelawak tersebut serta mendoakan kekal istiqamah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMBALI BERGELAR ISTERI - SITI FAIRUZ PILIH PEMINAT SETIA SEORANG USAHAWAN BERUSIA 72 TAHUN SEBAGAI SUAMI

"Mungkin dah sampai jodoh. Kami selamat disatukan pada 18 April lalu di Jabatan Agama Islam Kuantan, Pahang dengan mas kahwin RM22.50. Untuk hantaran semua biar kami berdua sahaja yang tahu. Saya juga bersyukur apabila anak-anak kami menerima baik keputusan kami," itulah kata penyanyi popular era 1980-an, Datuk Siti Fairuz, 59, telah mengambil barakah bulan Ramadan untuk kembali bergelar isterinya semalam dengan memilih peminat setia yang juga seorang usahawan, Syed Mohamed Syed Ismail, 72, sebagai suaminya.

Penyanyi yang popular dengan lagu 'Bila Rindu Ku Sebut Namamu' ini menjelaskan, dia berkahwin bukan kerana nafsu sebaliknya sebagai peneman hidup, aktiviti seni dan sebagainya. Malah sebagai wanita, katanya, kehadiran lelaki bernama suami amat diperlukan untuknya bergerak ke sana sini. Menurutnya lagi, perkenalan lebih kurang enam bulan di rumah kakak angkat menjadi titik tolak kepada perkahwinan mereka.

"Kami berkenalan lebih kurang enam bulan lepas, kami tak merancang apa-apa pun. Dia peminat setia saya sejak dari dulu lagi.Saya pun layan dia macam peminat. Dari situlah kami selalu berbual dan saling mengenali hati budi. Antara kami saling ada persamaan dan kami juga satu keturunan iaitu Yaman. Dia banyak memenuhi kriteria seorang imam dan suami. Kalau kata 100 mungkin 90 ada pada dia. Itu yang buat saya terbuka hati untuk berumah tangga lagi.

"Kebetulan namanya pun hampir sama dengan nama bapa saya, Sheikh Mohamed. Suami berasal dari Johor tapi menetap di Kuala Lumpur. Dia pesara tapi sekarang menjalankan perniagaan. Dulu peminat tapi lama-kelamaan ada perasaan. Orangnya sangat 'gentleman' memulakan semuanya. Kami masing-masing sibuk. Jadi, kami cari tarikh dalam bulan puasa juga untuk ambil berkat. Tarikh ini (semalam) saja yang lapang.

Klik untuk gambar besar

"Alhamdulillah kawan-kawan pun semua suka dengan pilihan saya dan bagi lampu hijau. Tak dinafikan sebelum ini ramai juga nak pikat saya. Biasalah kita artis. Apapun ini semuanya urusan Allah. Sebenarnya kalau ikutkan, memang rasa serik nak berumahtangga lagi dan rasa selesa hidup seorang, bersama anak-anak dan cucu. Kita rasa kalau boleh tak nak dah. Tapi saya tak menolak jodoh. Itu urusan Allah dan kalau Allah kata jadi, jadilah. Ikut saja aturannya," kata Siti Fairuz yang mempunyai lima anak dan empat cucu, manakala suaminya juga lima anak dengan 11 cucu.

Difahamkan, Siti Fairuz yang turut popular dengan lagu seperti 'Usah Bertanya Lagi', 'Wajah Cinta', 'Sebutan Tak Bermakna' dan banyak lagi itu akan meraikan Aidilfitri di Kuala Lumpur terlebih dahulu sebelum ke Johor dan Kuantan, Pahang untuk memperkenalkan diri kepada keluarga masing-masing. Pasangan ini akan mengadakan majlis resepsi selepas Aidilfitri nanti.

Pada 14 Julai 2008, Siti Fairuz yang pernah mengambil keputusan bersara daripada dunia nyanyian selepas mendirikan rumah tangga pada 1990 itu berpisah dengan suami, Mohamad Zainuddin Kordi dan membuat kemunculan semula dalam arena nyanyian. Selepas itu, siti Fairuz dikatakan bernikah dengan Mahmud Abdul Samad pada 9 September 2011 tetapi turut berakhir dengan perceraian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKIAN LAMA - IQRAM DINZLY AKHIRNYA KEMBALI BERLAKON

"Setelah sekian lama aku tidak menghambakan diri dalam dunia penggambaran. Akhirnya berakhir jua perjuagan, walaupun hakikatnya hanya Tuhan sahaja yang tahu apa yang aku rasakan.. #Bukanmudah untok mengembalikan #rasa yang telah ku korbankan ketika #papakuterlantarlagi..

"Bukan Mudah juga untok aku teruskan rasa setelah #papakukembali. Manakan pula rasanya, apabila berjauhan dengan #mamakukinibalu tanpa teman sejati..

"Bukan aku tidak bersyukor dengan kurniaan Illahi. Cuma untok memulakan perkara yang sekian lama ku tinggalkan dan adakalanya aku rasa terasing diri, bukan semudah yang dlihat tanpa mengkaji apatah pula merasai..

"Apa apa pun aku mengucapkan #terimakasih atas nikmat yang diberi & dikongsi. InsyaAllah aku hanya #usaha untok kembali, selebihnya aku berserah pada Mu, Illahi..

"Sekiranya ini yang dinamakan #rezeki, akan ku teruskan tanpa kesali.., " tulis pelakon Iqram Dinzly yang kini kembali ke set penggambaran selepas dua tahun tidak berlakon.

Klik untuk gambar besar

Iqram berkongsi perkembangan terkininya menerusi salah sebuah entri terbaru yang dimuatnaik di laman Instagram.

Rata-rata peminat Iqram menyokong penuh kemunculan semula pelakon itu dalam arena seni tempatan.

Netizen juga gembira melihat perubahan yang dilakukan oleh Iqram selepas terpalit dengan beberapa kontroversi beberapa bulan lalu.

Kali terakhir, Iqram membintangi drama bersiri 'Cinta 11 Syarat' yang ditayangkan pada 2016.

www.myartis.com / Sumber: Astro Gempak & Iqram Dinzly IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAHNIAH - 'HUSNA' KINI BERGELAR DATIN

Pelakon yang mencipta fenomena menerusi watak Husna dalam drama bersiri 'Jangan Benci Cintaku', Niena Baharun kini bergelar Datin.

Gelaran tersebut diperolehnya selepas suami, Aliff Firdaus Abdul Hadi menerima Darjah Indera Mahkota Pahang yang membawa gelaran Datuk dalam satu istiadat pengurniaan darjah kebesaran yang diadakan di Balairung Seri Istana Abu Bakar, Pekan, Pahang semalam.

"Ya, suami menerima Darjah Indera Mahkota yang membawa gelaran Datuk," katanya ketika dihubungi Kosmo menerusi mesej kiriman WhatsApp.

Untuk makluman, Niena mendirikan rumah tangga dengan usahawan tersebut pada 1 Februari 2018. Pelakon drama 'Sayangku Kapten Mukriz' itu kini juga sedang berbadan dua.

Klik untuk gambar besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SHUIB HANTAR SAMPAI KERETA, NETIZEN NAMPAK SEAKAN UCAP 'WAALAIKUMSALAM CINTA' - INI RESPON ZARA ZYA

Baru-baru ini, pelakon Zara Zya ada berkongsi video di Tik Tok dimana ia memperlihatkan pelawak Shuib Sepahtu menghantarnya ke kereta. Gara-gara perkongsian video tersebut, ramai peminat yang teruja dan menyokong serta merestui jika kedua-dua mereka benar-benar bercinta.

"Shuib dan Zara macam pinang dibelah dua, akak suka kalau mereka jadi pasangan dunia akhirat sebab dua-dua baik." - "Doa jodoh mereka berdua, dua-dua hebat." - "Cuba tengok mulut Shuib part last tu... Walaikumsalam cinta," komen-komen netizen.

Zara atau nama sebenarnya, Zainurul Razia Mohd Zainuddin ketika diminta mengulas video tular tersebut, meminta peminat mendoakan yang terbaik dan sentiasa berfikiran positif.

"Bila ada video atau gambar saya dengan lelaki ini, terus nak jodohkan. Saya tak kisah nak komen apa, asalkan benda yang baik-baik. Tapi harap dapat fikir yang positif saja sebab tak nak la nanti ada pihak lain pula terasa hati. Shuib pun ada kehidupannya sendiri, sama juga dengan saya.

Klik untuk gambar besar

Dalam pada itu, pelakon berusia 36 tahun itu berkata, dia mahu memberi tumpuan pada kerjayanya dan tetap akan berkongsi berita baik mengenai dirinya kepada umum.

"Doakan yang baik-baik untuk saya. Doakan saya bertemu dengan jodoh yang baik. Insya-Allah kalau ada berita gembira ke apa, saya akan kongsi. Buat masa ini pun, saya hanya fokus pada diri sendiri, perniagaan dan karier seni. Mana tahu kalau tiba-tiba saya bertemu jodoh terus kahwin," ujar Zara yang dipetik sebagai kepada mStar.

Sebelum ini, Zara pernah dikatakan mempunyai hubungan istimewa dengan Alha Alfa disebabkan kerap bersama usahawan terkenal itu. Bagaimanapun, pelakon drama siri Risik Pada Hati mengakui dia sememangnya rapat dengan Alha namun tidak pernah bercinta seperti yang didakwa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADLIN AMAN RAMLIE UMRAH BERSAMA KELUARGA: "ALHAMDULILLAH, DIJEMPUT SEKALI LAGI"

Pelakon Adlin Aman Ramlie menerusi laman Instagram telah memuatnaik foto dirinya serta isteri, Emelda Rosmila dan anak angkat mereka kini berada di Tanah Suci bagi mengerjakan ibadah umrah.

Adlin melahirkan rasa syukur kerana sekali lagi dia dijemput menjadi tetamu Allah: "Alhamdulillah dijemput sekali lagi," tulisnya.

Adlin berkongsi perkara tersebut di akaun Instagram miliknya. Menerusi perkongsian itu dia memuatnaik fotonya sekeluarga di hadapan Masjid Nabawi, Madinah.

Rata-rata mendoakan agar urusan Adlin sekeluarga di tanah suci dipermudahkan serta selamat pergi dan pulang.

Pasangan ini sudah mendirikan rumah tangga lebih 10 tahun dan mempunyai seorang anak angkat lelaki Edra Rafael yang kini berusia lapan tahun.

Klik untuk gambar besar

www.myartis.com / Sumber & foto: Astro Gempak & Instagram Adlin Aman Ramlie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


45 GAMBAR - FAHRIN AHMAD SAMBUT BIRTHDAY & ANNIVERSARY BERSAMA PEMINAT

Baru-baru ini, Fahrin Ahmad telah menyambut hari lahirnya yang ke-37 serta ulangtahun pertama perkahwinannya dengan Elena Hani Eleas bersama kelab peminatnya baru-baru ini.

Sambutan yang berlangsung secara sederhana itu telah diadakan di Restoran Peter & Mawar.

Apa yang istimewanya adalah tarikh hari lahir Fahrin sama dengan tarikh mereka nikah iaitu pada 9 Mei lalu. Sambutan tersebut diadakan beberapa hari daripada tarikh sebenar.

Fahrin sangat bertuah kerana mempunyai peminat setia yang sentiasa menyokong kerjayanya.

Happy Birthday dan selamat ulangtahun pertama buat Fahrin dan isteri!

GAMBAR LAIN:
Klik untuk size besar

Foto: fanatics_fa IG & Fever Pictures IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"AWALNYA, MARAH JUGA... TERASA HATI" - WANY & TAJUL BERSELISIH FAHAM

Disebabkan oleh kenyataan 'tak relevan' dikeluarkan baru-baru ini, penyanyi Wany Hasrita dan rakan duetnya, Tajul, mengakui ada berlaku perselisihan faham antara kedua-dua mereka.

Namun, penyanyi yang popular menerusi lagu 'Menahan Rindu' itu memberitahu yang semuanya sudah pun kembali reda.

Wany, 26, berkata, dia sendiri bersemuka dengan Tajul dan jelaskan apa yang sebenarnya berlaku apabila muncul kenyataan yang mengatakan duet kedua-dua mereka tidak lagi relevan.

"Saya jenis yang akan berjumpa dan bercakap depan-depan kalau ada masalah. Pada awalnya, dia marah juga, tapi saya jelaskan kepada dia bahawa bukan maksud saya mengatakan bahawa kami sudah tidak relevan untuk berduet.

Klik untuk gambar besar

"Apa yang saya maksudkan adalah, ada peminat yang mengatakan bahawa kami sudah tidak relevan untuk berduet dan sudah tiba masanya untuk kami fikirkan sesuatu supaya dapat memberikan karya yang lebih segar kepada peminat," katanya.

Wany juga menolak beberapa keluhan netizen yang mengatakan dia lupa akan jasa Tajul yang meningkat naik bersamanya.

"Saya naik lebih kurang sama dengan dia dan sudah melalui zaman susah dan senang bersama. Tak mungkin saya akan lupakan Tajul begitu saja," jelasnya.

Sementara itu, Tajul, 20, pula mengakui terkejut apabila terbaca kenyataan Wany tersebut dan pada awalnya, menganggap ia sebagai gimik.

"Saya ingatkan ia adalah gimik. Jadi, saya terus menghubungi syarikat rakaman kami, FMC untuk mendapatkan kepastian. Bila mereka sendiri pun tidak tahu menahu, saya akui memang ada terasa hati dengan kenyataan itu," ujarnya.

Namun, kedua-dua mereka tidak menganggap itu sebagai masalah besar memandangkan Wany dan Tajul berkawan dan berada di bawah pengurusan yang sama.

Terbaru, mereka lagi mempromosikan single duet terbaru mereka, ;Aku Serius; yang video muziknya sudah mencecah lebih satu juta tontonan di YouTube.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MOJO TERIMA ANUGERAH 5 KALI PLATINUM

Anugerah 5 kali platinum... itulah yang diperolehi oleh Kumpulan Mojo hasil daripada usaha keras mereka selama ini. Mojo dianggotai oleh empat ahli berbakat yang terdiri daripada Aweera, Edry, Denny dan Johar.

Semuanya bermula apabila lagu 'Andai Ku Bercinta Lagi' menjadi lagu hit di setiap corong radio dan dinobatkan sebagai “Artis Baru Terbaik” di Anugerah Industri Muzik ke-19. Ia sekaligus diiktiraf oleh Recording Industry Association of Malaysia (RIM) untuk menerima anugerah tersebut.

Klik gambar untuk imej besar...

“Kami ingin mengucapkan tahniah kepada Mojo di atas pencapaian terbaru mereka memenangi anugerah platinum sebanyak 5 kali di dalam rekod penjualan, kejayaan ini amat mengagumkan dan memberi inpirasi serta motivasi kepada era digital muat turun muzik dan portal.

"Kumpulan ini telah mempamerkan bakat yang berkualiti dan mengharumkan nama Malaysia dengan memenangi anugerah 'Persembahan Vokal Terbaik' dan mendapat tempat kedua keseluruhan di Hong Kong Asian-Pop Music Festival yang di adakan pada bulan Mac tahun ini,” ujar Darren Choy selaku Timbalan Pengerusi RIM.

Anugerah platinum 5 kali tersebut telah disampaikan oleh Darren kepada Mojo di Hard Rock cafe, Kuala Lumpur pada 3 September lalu.

"RIM sentiasa memberi sokongan padu kepada setiap ahli, dalam usaha menerbitkan muzik yang berkualiti dan hasil kerja yang bagus yang boleh di ketengahkan ke peringkat antarabangsa, dan kami gembira di atas pencapaian ini. Kami berharap dapat mendengar lebih banyak kejayaan daripada artis tanah air di masa hadapan," tambah Darren.

Selain anugerah, Mojo juga telah diberi penghormatan untuk menyampaikan lagu tema 'Vikingdom' berjudul 'Dark Clouds' berbahasa Inggeris. Ia juga sekaligus menjadi single terbaru kumpulan itu bagi meningkatkan strategi pemasaran ke peringkat antarabangsa di mana ia akan diedarkan di lebih 80 buah negara mulai September 2013 hingga Mac 2014.

GAMBAR-GAMBAR LAIN:


ATAS PERMINTAAN BAPA - MIMI ONE NIKAH MEI LALU

Melalui Harian Metro hari ini, penyanyi Kumpulan One Nation Emcees (ONE), Mimi atau nama sebenarnya Shamimi Amalina Norhisham, 28, mengesahkan bahawa dirinya sudah bernikah dengan lelaki pilihannya, Mohd Firdaus Hajar, 29, sejak 16 Mei lalu.

Menurut Mimi, dia terpaksa menyembunyikan perkara itu daripada pihak media kerana belum bersedia ditambah dengan keadaan kesihatan bapanya Norhisham Nasir yang ketika itu tidak mengizinkan.

"Saya minta maaf. Ketika itu saya belum bersedia ditambah dengan keadaan kesihatan bapa tidak mengizinkan. Keputusan untuk bernikah segera adalah permintaan ayah. Mengikut perancangan asal, majlis sepatutnya berlangsung pada November depan," ujar Mimi dipetik sebagai berkata.

Klik gambar untuk size besar

Apa yang menyedihkan, selepas 12 hari mereka bernikah, bapa Mimi meninggal dunia akibat barah hati dan pendarahan dalam perut pada 28 Mei lalu.

Tambah Mimi, sehingga hari ini dia dan suami masih belum menjalani kehidupan sebagai suami isteri kerana tidak tinggal sebumbung.

Mimi dan Firdaus bakal melangsungkan majlis persandingan pada 7 November ini di Dewan Sivik Majlis Bandaraya Petaling Jaya.

Untuk rekod, mereka  bertunang awal tahun lalu yang juga dilakukan tanpa pengetahuan ramai termasuk pihak media.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA ALHA ALFA MAKE-UP JIHAN MUSE GUNA WARNA AIR BUNCHO

"Kalau nak tahu, Jihan adalah artis pertama yang saya sentuh dan berkarya. Zaman UiTM dulu, weekend nak cari duit lebih saya make up untuk production. Pastu Jihan antara pelakonnya. So teringat satu ketika ni, saya kena makeup Jihan jadi hantu. Barang make up tak banyak, nak beli make up effect duit tak mampu... mahal.

"Sudahnya saya pakai tisu dan watercolor jenama Buncho! Sapu satu muka Jihan. Jihan tanya saya 'babe, panas la muka I.. memang rasa gini ke?'" Saya pun bisik... Jihan, ni je yang Alha ada, sorry naa..

"I janji pakai sikit je," kongsi jurusolek popular, Datuk Alha Alfa yang berkongsi kenangan ketika awal perkenalan dengan pelawak wanita tersohor tanah air, Jihan Muse.

Klik untuk gambar besar

Dedah Alfa, Jihan merupakan selebriti pertama yang disoleknya ketika mula menceburkan diri dan berkongsi pelbagai kisah suka duka bersama-sama. Namun, kata Alha perkara yang lebih menarik berlaku selepas solekan hantu itu.

"Lepas settle make up Jihan shoot jadi hantu kena duduk kat area longkang. Perangai Jihan duk huha esoknya pergi set dua-dua kena gigit hantu. Dia kena kat paha, besar tapak tangan. Saya kena kat lengan. Sejak itu saya rapat dengan dia," tambahnya.

Untuk makluman, Alha antara jurusolek yang menjadi pilihan selebriti terkenal termasuk Jihan, Zara Zya, Uqasha Senrose, Fasha Sandha dan ramai lagi.

www.myartis.com / Sumber & foto: Astro Gempak & Instagram Alha Alfa

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONTROVERSI TAK JEJAS 'PERIUK NASI' - AFIFAH NASIR KINI LEBIH MATANG

Selepas namanya terpalit dengan kontroversi, pelakon Afifah Nasir kini lebih berhati-hati dan tidak lagi mudah mempercayai orang disekelilingnya.

Afifah tidak pernah melenturkan semangat yang ada dalam dirinya bagi meneruskan karier sebagai anak seni selepas kontroversi 'hangat' yang melanda baru-baru ini.

Dalam masa sama, Afifah berkata yang dia enggan menoleh ke belakang mengenang kejadian yang berlaku sebaliknya berazam untuk sentiasa bersikap positif.

Malah adik kepada aktres Anzalna Nasir ini memberitahu kontroversi itu juga telah mematangkan dirinya selain mengajar dia agar tidak mudah mempercayai orang sekeliling.

Klik untuk gambar besar

"Kehidupan kena diteruskan dan Alhamdulillah apa yang berlaku tidak mematahkan semangat saya. Cuma saya perlu lebih berhati-hati dalam setiap tindak-tanduk saya agar tidak lagi terpalit dengan kontroversi.

"Saya semakin matang dan kejadian itu juga banyak mengajar saya agar tidak mudah mempercayai orang disekeliling kita," katanya.

Bagaimanapun kata Afifah, itu tidak bererti dia akan mengasingkan diri daripada semua orang kerana bimbang terpalit dengan kontroversi sebaliknya membataskan pergaulan agar tidak timbul masalah.

"Takkan orang baik, kita hendak buat sombong pulakan? Apabila saya kata tidak mahu percaya orang sekeliling bukanlah bererti saya mengasingkan dan menyendiri.

"Saya tetap seperti biasa cuma lebih berhati-hati kerana kita tidak tahu niat orang ini macam mana," jelasnya.

Dalam pada itu, Afifah berkata, dia bersyukur rezeki dalam bidang seni tidak terjejas dan memberitahu tawaran berlakon masih ada.

Afifah memberitahu kagum dengan Fasha Sandha dan aktres terkenal itu banyak memberinya kata-kata positif.

Malah katanya, dia kini sedang sibuk dilokasi penggambaran drama bersiri 70 episod iaitu 'Syurga Yang Kedua' disamping Fasha Sandha, Zarul Husin dan Siti Elizad.

"Alhamdulillah karier berjalan seperti biasa dan kini sedang sibuk di lokasi penggambaran drama Syurga Yang Kedua.

"Seronok bekerja dengan nama-nama besar dalam projek ini kerana barisan pelakon seperti Fasha banyak beri kata-kata semanga dan positif," ujarnya.

Dunia hiburan sebelum ini dikejutkan apabila penyanyi Aliff Aziz ditahan pihak polis selepas didakwa mencederakan isterinya, Bella Astillah dalam sebuah kelab karaoke di Taman Shamelin, Cheras pada 27 Julai lalu.

Bella atau nama penuhnya Dayang Nabellah Awang Astillah bersama ibunya dikatakan berjaya menemui Aliff namun dia didaparti bersama seorang wanita iaitu Afifah di pusat hiburan berkenaan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BLACK BERSAMA KEKASIHNYA BABE

Pandang-pandang, jeling-jeling... begitulah aksi Black dan kekasih hatinya Babe yang memeriahkan lagi kandungan Facebook. Moga hubungan mereka terus berpanjangan hingga ke jinjang pelamin dan tiada pula gambar 'terlampau' yang terlepas di alam maya... Amin!(\__/)(='.'=)(")_(")myartis 2009


12 GAMBAR - UCAPAN SAYU NORMAN HAKIM SEMPENA HARI LAHIR PUTERINYA

Baru-baru ni, pelakon Norman Hakim telah meraikan ulangtahun kelahiran anak perempuannya, Marissa Dania Hakim yang ke-12.

Sempena ulangtahun itu, Norman telah membuat satu ucapan yang juga pesanan yang cukup bermakna buat anak gadisnya itu.

Nukilan tersebut yang dimuatnaik di akaun Instagramnya itu dengan video beliau sedang mencium pipi Marissa membuatkan hati peminat tersentuh.

Norman sering mendapat perhatian ramai kerana memberikan contoh terbaik dalam menjaga dan mendidik anak-anaknya.

Itulah yang dikatakan kasih seorang bapa buat anak perempuan tercinta. Sampai bila-bila pun, seorang bapa pasti akan mahukan yang terbaik dan melindungi anak perempuan mereka.

Klik untuk gambar besar

www.myartis.com / Sumber: Norman Hakim IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


FOTO DI MAHKAMAH SYARIAH - NETIZEN SOKONG INTAN LIANA

Menerusi laman Instagram, bekas isteri kepada pemuzik Ude Wahid, Intan Liana Saleh telah memuatnaik foto ketika berada di mahkamah syariah dan ia telah mengundang perhatian netizen.

Dalam kapsyen foto terbabit, Intan memohon semoga segala urusannya akan dipermudahkan: "Morning!! Semoga dipermudahkan segala urusan".

Rata-rata netizen menyokong tindakan Intan yang ingin membuat tuntutan hak terhadap bekas suaminya.

"@owhdydiana: Tuntut setuntutnya bonda... Jangan tertinggal apa pun... Sebab ini sekali je boleh tuntut... Harta wang ringgit memang boleh dituntut tapi hati yang dah disakiti mana mampu nak dituntut sampai mati... Be strong bonda... semoga dipermudahkan Insya-Allah."

Klik untuk gambar besar

"@ieda_jais: Semoga keadilan berpihak kepada bonda." - "@nick_elynn: Semoga dipermudahkan dan diberi kekuatan kepada bonda."

"@sitizulaikaithnin: Selagi ada hak yang patut dituntut... Tuntutlah... Itu bukan hak dia... Tapi itu hak kamu dan anak-anak... Semoga dipermudahkan segalanya... Amin."

"@Khadijahhosni: Semoga dipermudahkan segala urusan. Tuntut bukan makna kita berkira... Tapi nak bantu dia dari masuk neraka... Tanggungjawab tetap tanggungjawab."

Untuk makluman, Ude dan Intan berkahwin pada 1 Mac 2013 dan bercerai talak satu pada 22 Mac lalu dan dikurniakan dua orang anak iaitu Arish Muqri, 3, serta Ariq Muqri berusia setahun.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO SEMASA

PENYERTAAN FFM22 KK 2009 DIBUKAHulu Kelang –  Festival Filem Malaysia ke-22 Kota Kinabalu 2009 (FFM22 KK 2009) akan diadakan pada 5 hingga 8 Ogos 2009 di Kota Kinabalu, Sabah.  FFM22 KK 2009 adalah anjuran bersama FINAS, Persatuan Pengeluar-Pengeluar Filem Malaysia (PFM) dan Gabungan Persatuan Karyawan Filem Malaysia (GAFIM) dengan kerjasama Kerajaan Negeri Sabah menerusi Dewan Bandaraya Kota Kinabalu, agensi di bawah Kementerian Pelancongan, Kebudayaan dan Alam Sekitar Sabah.Tema FFM-22 KK 2009 ialah “FILEM MALAYSIA KE PERSADA DUNIA ”. Tema ini berhasrat membawa perhatian warga industri menumpukan perhatian terhadap meningkatkan kemahiran terhadap hasil kerja mereka agar filem yang diterbitkan kelak akan mencapai mutu penerbitan antarabangsa.Objektifnya pula  adalah untuk mengiktiraf karyawan dan karya filem yang dinilai terbaik bagi menggalakkan pembangunan industri perfileman Malaysia di samping terus memasyarakatkan filem serta mendedahkan dan mempromosikan filem-filem tempatan ke peringkat antarabangsa.Penyertaan bagi Festival Filem Malaysia ke-22 Kota Kinabalu 2009 (FFM22 KK 2009) kini dibuka kepada semua penerbit filem tempatan serta individu-individu yang layak.Menurut Pengerusi Jawatankuasa Pengurusan Penyertaan dan Penjurian FFM22 KK 2009, Puan Nancie Foo, borang-borang penyertaan bagi semua kategori boleh didapati di laman web www.sinemamalaysia.com.my dan www.pfm.org.my. Tarikh tutup penyertaan bagi semua kategori ialah pada 5 Julai 2009.Bagi kategori bukan filem cereka (Filem Dokumentari, Pendek, Animasi) selalunya mendapat sambutan penyertaan yang kurang menggalakkan. Sehubungan itu, jawatankuasa ini menyeru semua pihak termasuk IPT Awam dan Swasta serta syarikat-syarikat pengiklanan untuk mengambil bahagian di dalam FFM22 KK 2009 yang julung kali diadakan di negeri bawah bayu.FFM22 KK 2009 telah mempertaruhkan sebanyak 13 Anugerah Perdana, 12 Anugerah Cipta, termasuk satu anugerah yang baru diperkenalkan iaitu Filem Komedi Terbaik dan 5 Anugerah Khas Juri. FFM22 KK 2009 turut mengiktiraf pencapaian dan sumbangan karyawan filem veteran menerusi Anugerah Veteran (Lelaki dan Wanita), Anugerah Veteran (Belakang Tabir-Lelaki atau Wanita) serta Anugerah Filem Box-Office.Antara kategori-kategori dalam Anugerah Perdana ialah:1.       Filem Terbaik2.       Pengarah Filem Terbaik3.       Pelakon Lelaki Terbaik4.       Pelakon Wanita Terbaik5.       Lakon Layar Terbaik6.       Cerita Asal Terbaik7.       Sinematografi Terbaik8.       Penyunting Terbaik9.       Skor Muzik Asal Terbaik10.     Filem Dokumentari Terbaik11.     Filem Animasi Terbaik12.     Filem Pendek Terbaik13.     Filem Digital TerbaikManakala untuk Anugerah Cipta pula ialah: 1.       Pelakon Pembantu Lelaki Terbaik2.       Pelakon Pembantu Wanita Terbaik3.       Penataan Seni Terbaik4.       Penataan Bunyi Terbaik5.       Pelakon Kanak-Kanak Terbaik6.       Pengarah Harapan Terbaik7.       Pelakon Harapan Lelaki8.       Pelakon Harapan Wanita9.       Lagu Tema Asal Terbaik10.     Pereka Kostum / Busana11.     Poster Terbaik12.     Filem Komedi TerbaikArikel ini disediakan oleh FINAS


SELEPAS KEHILANGAN KAKAK, ZAMANI SLAM KEHILANGAN ABANG PULA

"Assalamualaikum... Dukacita saya dan keluarga ingin memaklumkan bahawa abang saya, Zulfazli Ibrahim telah menghembuskan nafas terakhir baru sebentar tadi. Mohon dapat sedekahkan Al-Fatihah kepada arwah dan doakan urusan arwah dipermudahkan," kongsi Zamani Slam mengenai abangnya Zulfazli Ibrahim yang meninggal dunia pada malam tadi.

Untuk info, pada 7 November lalu Allahyarham  ada melawat Zamani sebelum adiknya itu menjalani pembedahan membetulkan tulang belakang melengkung akibat penyakit scoliosis di Sunway Medical Centre Velocity, Cheras.

Apa yang menyedihkan, pada 26 September lalu, Zamani juga kehilangan kakaknya Zuraidah Ibrahim akibat komplikasi buah pinggang.

Al-Fatihah..!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IZREEN KONGSI FOTO RAI HARI JADI KEDUA-DUA TIRINYA

Pelakon Izreen Azminda baru-baru ini telah meraikan hari jadi dua anak tirinya dan berkongsi momen tersebut menerusi laman media sosial Instagram miliknya dengan memuatnaik beberapa keping foto.

Bukan itu sahaja, bintang berusia 34 tahun ini kelihatan sangat penyayang: "Happy belated birthday untuk Arish & happy birthday in advance untuk Ariq," tulis Izreen.

Terdahulu, Izreen dan Ude atau nama sebenarnya Muhammad Radzi Abdul Wahid mendirikan rumah tangga pada 8 Ogos lalu di Damansara, Petaling Jaya.

Izreen sebelum ini pernah berkahwin dengan seorang jurukamera, Muhammad Riza pada 2012 dan dikurnikan seorang cahaya mata lelaki, Muhammad Adrian Umar, sebelum berpisah pada 2014.

Sementara itu, Ude juga pernah mendirikan rumah tangga bersama Intan Liana Saleh pada Mac 2013 namu bercerai pada Mac 2018. Hasil perkahwinan tersebut, mereka mempunyai dua orang anak lelaki, Arish dan Ariq.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIRA HAMIL 7 MINGGU - DATO RED KONGSI FOTO IMBASAN KANDUNGAN

Dato Seri Adnan Abu atau lebih dikenali sebagai Dato Red menerusi laman Instagram telah memuatnaik gambar imbasan kandungan isteri keduanya, Adira Suhaimi yang berusia tujuh minggu.

"Alhamdulillah #bakadatored #umatyanghensem moga jadi anak yang soleh jangan ikut perangai papa..tapi kalau korang pandai siapa ibunya," kata Dato Red pada gambar imbasan tersebut.

Meskipun ada yang gembira dengan berita berkenaan, masih ada sesetengah netizen yang memberikan komen agar baka Dato Red itu tidak mengikut perangai bapanya yang gatal dan macam-macam komen lagi berbaur sindiran ditujukan buat Dato Red.

Terdahulu, Dato Red berkongsi berita kehamilan Adira itu ketika sedang hangat dengan kontroversi dirinya bersama Ruhainies.

Malah, Adira menerusi satu kenyataan juga mengakui kandungan beliau itu sudah berusia dua minggu tetapi beliau masih belum membuat pemeriksaan lanjut di klinik kerana ingin isu Dato Red bersama Ruhainies reda terlebih dahulu.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIANA RAFAR FAIL PENCERAIAN TERHADAP ZAMARUL HISHAM

Nampaknya, badai penceraian terus melanda rumah tangga artis kita di tahun baru 2015. Terkini, Diana Rafar telahpun memfailkan perceraian ke atas Zamarul Hisham sekitar jam 1.00 petang tadi di sebuah mahkamah di Shah Alam, Selangor.

"Saya tidak mahu mengulas lanjut punca perpisahan kami lagi buat masa ini. Saya reda dengan apa yang terjadi," ujar Diana dipetik sebagai berkata kepada Berita Harian Online.

Terdahulu, ditanya oleh media mengenai perubahannya kini yang sudah mengenakan tudung, kata Diana di sebalik dugaan hidup yang dia lalui termasuk kisah rumah tangga yang sering menjadi buruan, dia sedar ini semua ujian Tuhan untuk dia jadi lebih kuat.

 klik gambar untuk size besar

"Seperti kosong. Saya sendiri tertanya apa yang bermain di fikiran itu. Dan tanpa diduga saya tergerak hati untuk bertudung. Malah sebelum itu, saya jadi macam malas dan segan nak keluar rumah," tambahnya.

Untuk info, Diana dan Zamarul mendirikan rumah tangga pada tahun 2009 dan mempunyai seorang anak lelaki berusia lima tahun, Kashfi Haikal.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DAKWAAN PUKUL ISTERI - AWIE MENGAKU TIDAK BERSALAH DI MAHKAMAH

Awie hari ini mengaku tidak bersalah memukul isterinya Rozana Misbun, 36, di Mahkamah Majistret Ampang, Kuala Lumpur. Kesalahan tersebut didakwa berlaku kira-kira pukul 1.30 petang di alamat No. 9 Jalan UB 5B, Taman Ukay Bestari, Ukay Perdana Hulu Kelang.

Penyanyi dan pelakon itu yang nama sebenarnya Ahmad Azhar Othman membuat pengakuan itu selepas pertuduhan terhadapnya dibacakan di hadapan Majistret Ayuni Izzaty Sulaiman.

Mengikut pertuduhan, dia dengan sengaja menyebabkan kecederaan ke atas isterinya, hingga menyebabkan wanita itu mengalami kecederaan.

Berikutan itu, Awie didakwa mengikut Seksyen 325 Kanun Keseksaan, yang boleh dihukum penjara maksimum tujuh tahun dan denda, jika sabit kesalahan.

Sementara itu, mahkamah telah memerintahkan Awie membayar ikat jamin sebanyak RM9,000 dengan dua orang penjamin dan menetapkan 11 Ogos depan untuk sebutan semula kes.

Terdahulu, Awie yang ditemui media enggan memberi sebarang komen mengenai dakwaan tersebut.

"Saya tidak mahu komen apa-apa takut nanti memberi kesan ke atas kes ini, namun saya tidak sangka sampai ke mahkamah jadinya," ujarnya ringkas.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


KILAFAIRY: "IKUT GUIDELINE KELUARGA TETAPKAN, CAKAPLAH!"

Menegaskan tiada apa yang boleh dilakukan untuk menutup mulut orang ramai daripada berkata-kata buruk mengenainya, pelakon dan penyanyi Kilafairy yang merupakan anak kepada penyanyi legenda Rohana Jalil itu memberitahu dia enggan mengambil pusing komen negatif netizen di media sosialnya.

"Semua benda saya buat orang kata nak tayang aset, pakai baju besar pun orang masih fokus kepada sudut-sudut seksual. Jadi, saya tak boleh buat apa-apapun sebab orang akan tetap bercakap. Saya hanya jadi diri sendiri.

"Walaupun pakai baju kurung sekali pun, orang masih nak kecam saya. Keluarga saya terutama Papa sentiasa menjaga cara berpakaian, seksi-seksi memang tak boleh. Jadi saya ikut guideline yang keluarga tetapkan.

"Orang lain nak cakap apa, cakaplah! Yang saya tahu saya masih menjaga maruah keluarga saya, itu paling penting," kata Kilafairy yang menjelaskan dia sentiasa menjaga batas dan mengikut garis panduan berpakaian yang ditetapkan keluarganya.

Klik untuk gambar besar

Baru-baru ini Kilafairy menjadi mangsa buli siber apabila posting mempromosi produk penjagaan wanita menjadi medan netizen mengecam pakaiannya.

Dalam perkembangan lain, Kilafairy bakal muncul dengan single terbaharu dan melancarkan produk terbaharu Kilafit di Singapura pada Disember ini.

Pelakon itu juga akan memulakan penggambaran telefilem sekuel Pengancam Perkahwinan tidak lama lagi.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 HARI HILANG - FAUZI CERITA KISAH KEJADIAN: "SEHARI SEBELUM HILANG, ADA 2 MOTOR DATANG..."

Anak saudara kepada pelakon Fauzi Nawawi iaitu Siti Najiha, 22, sehingga kini masih belum ditemui dan tiada khabar berita. Fauzi rasa bimbang kerana kehilangan anak saudaranya itu sudah masuk hari kesembilan. Menceritakan kembali bagaimana anak kepada kakak sulungnya hilang di kediaman mereka di Pantai Remis, Perak, Fauzi memberitahu ada beberapa perkara yang mencurigakan.

"Sehari sebelum anak saudara saya hilang, ada jiran nampak dua motor yang ditunggang dua lelaki yang tidak dikenali datang berjumpa dengannya. Semasa kejadian kakak saya tiada dirumah dan tidak mengetahuinya.

"Pada hari dia hilang pula, ibu saya yang tinggal bersama mereka terkejut apabila melihat pintu belakang terbuka luas dan mendapati anak saudara saya itu hilang. Dia hilang tanpa membawa apa-apa termasuk wang, cuma kad pengenalannya sahaja dibawa bersama," katanya.

Suami kepada Lisdawati itu dihubungi Astro Gempak, selepas melaporkan anak saudaranya hilang semalam. Fauzi cuma  berharap agar anak saudaranya segera ditemui kerana seluruh ahli keluarganya bimbang dengan keadaannya yang merupakan seorang anak Orang Kelainan Upaya (OKU).

Klik untuk gambar besar

"Kami terutama ibunya amat bimbang dengan anaknya lebih-lebih lagi seorang OKU dan anak remaja kerana sebelum ini dia tidak pernah keluar rumah bersendirian tanpa ibu bapa bersama. Kami pun sudah membuat laporan polis, cuma sekarang kita sedang mendapat pertolongan syarikat telekomunikasi untuk kesan siapa yang dihubungi dan di mana.

"Cuma kami dapat tahu lokasi terakhir dia matikan telefonnya di Hilir Perak iaitu lebih 40 kilometer dari rumahnya yang terletak di Pantai Remis. Saya harap ramai yang membantu mencari anak saudara saya supaya dia segera ditemui," jelasnya lagi.

Entri tersebut mendapat perhatian pengikutnya yang turut bersimpati dengan nasib anak saudaranya dan turut cuba membantu mencarinya.

www.myartis.com / Sumber & foto: Astro Gempak & Instagram Fauzi Nawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - RAMONA ZAMZAM BORING

Inilah akibatnya bila dah boring... macam-macam perkara pelik yang kita boleh lakukan secara spontan. Malah artis jelita seperti Ramona Zamzam juga tidak terlepas daripada rasa boring hingga melakukan aksi 'gila-gila' yang kemungkinan dapat melepaskan tension.

Bagaimanapun, aksi mahu 'membuang' anak kucing daripada tingkap ini hanya sekadar 'gurauan' daripada Ramona untuk rakan facebooknya. Maklumlah, asyik terkurung di rumah sahaja... last-last kucing jadi mangsa!

Klik untuk imej besar...

"Was about to throw Dolly out of the window bahahahhaha
xD Dia anak kesayangan mama yg cantik tapi bimbo lol.
Roxy lagi pandaiiii heheh" - Ramona FB

"Tiz & Me during the shoot of -Pencari Jalan Lurus- bahahhaha
we were bored while waiting for our next scene" - Ramona FB


GAMBAR - JIMMY SHANLEY BERGELAR SUAMI KALI KEDUA

Akhirnya, pengacara Jimmy Shanley mengakhiri zaman dudanya apabila sah bergelar suami kepada ahli perniagaan Mariam Jamilah Abdul Jalil, 27, dengan hanya sekali lafaz. Mereka berdua bernikah hari ini di Hotel Concorde, Shah Alam Selangor kira-kira jam 6.20 petang.

Majlis pernikahan mereka juga diadakan secara tertutup dengan hanya dihadiri ahli keluarga dan rakan terdekat. Jimmy dan Mariam bernikah berwalikan bapa kepada Mariam, iaitu Tuan Haji Abdul Jalil dengan mas kahwin berjumlah RM 1,000.

Klik gambar untuk size besar

Pihak lelaki memberi wang hantaran berjumlah RM 15,000 serta membawa 5 dulang hantaran berbalas 7 daripada pihak perempuan.

Untuk makluman, pernikahan Jimmy kami ini merupakan kali kedua buatnya selepas bercerai dengan Nursuhaila Eliani dan dikurniakan seorang anak perempuan bernama Zahrah Rania Shanley.

Tahniah diucapkan buat Jimmy dan Mariam.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"HANTARAN PERSIAPAN UMRAH..." - SASHA & SUAMI UMRAH SEKALI HONEYMOON

Penyanyi Sasha Saidin bakal mengotakan janji kepada suaminya, Sirhan Wahab iaitu akan berhijrah ke Emiriah Arab Bersatu (UAE) bulan hadapan. Kata Sasha, pada masa sama mereka akan menunaikan umrah bersama-sama sebagai hadiah bulan madu mereka.

"Kami akan menunaikan umrah di Makkah pada bulan hadapan memandangkan cuaca ketika itu baik dan dingin. Itu juga sebagai tanda syukur kami kepada Allah kerana mempermudahkan urusan perkahwinan kami. Kerana itu juga, barang-barang hantaran pada majlis pernikahan kami merupakan persiapan untuk menunaikan umrah nanti," katanya.

Sasha sah bergelar isteri kepada Sirhan dengan sekali lafaz dalam majlis pernikahan di The Sanctuary, Kuala Lumpur jam 9.28 malam Isnin lalu. Bekas anggota kumpulan Elite itu dinikahkan adiknya juga pelakon, Zain Saidin di hadapan keluarga dan rakan terdekat.

Klik untuk gambar besar

Pada majlis itu, Sasha menerima mas kahwin RM1,000 berserta tiga dulang hantaran daripada pihak lelaki dengan wang hantaran RM10,000, manakala pihak perempuan menyerahkan lima dulang.

Sasha yang juga anggota kumpulan Elite pernah berkahwin dengan Johan Abdullah Skinner pada 2003 namun bercerai empat tahun kemudian. Pada 2007, dia berkahwin dengan warga Indonesia, Salyo Priyanto tetapi bercerai pada 2012. Hasil perkahwinan dengan Salyo, mereka dikurniakan seorang anak lelaki iaitu Adam Aryasenna Notosoemarsono, 11.

www.myartis.com / Sumber & foto: Astro Gempak & Instagram Sasha Saidin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI BERTUDUNG - ISTERI FAD BOCEY KONGSI KISAH HIJRAHNYA

"Bermula episod baru,tak la niat tulis utk tunjuk baik tapi sekadar nak berkongsi. Sebenarnya niat dah lama dan dah lama sy kumpul tudung. Tapi biasalah iman kita turun naik, kadang tengok org cantiknya bertudung. Tapi bila pakai rasa mcm tk yakin. MashaAllah bukan mudah istiqamah tu.

"Tapi satu masa tu hampir setiap hari, sy selalu dlm keadaan resah. Klu kemana mana mesti otak pikir klu eksiden mati mcm mna? Sampaikan setiap hari mimpi kiamat. Mimpi family satu satu tinggalkan sy. Sy selalu crita dgn fad sy mimpi buruk tapi without no reaction from him sy jdi trtanya tanya kenapa rsa ni buatkan sy resah tk brhenti pkir.

"Sampai la satu hari tu sy dpt satu mimpi yg mmg sy tkot utk terima," kata isteri kepada pelawak Fad Bocey, Nur Syahirah A. Rahman yang mendedahkan sebab utama dia mengambil keputusan berhijrah iaitu mengenakan tudung.

Nur Syahirah atau lebih mesra dipanggil Sya, 25, berkata setiap hari fdia bermimpi hari kiamat dan satu persatu ahli keluarga meninggalkannya. Malah, dia kerap bercerita dengan Fad mengenai mimpi buruk tersebut namun suaminya tidak memberi sebarang reaksi menyebabkan dirinya berasa resah.

Klik untuk gambar besar

Sya yang memakai tudung sejak 19 Januari lalu itu mendedahkan perkara tersebut menerusi laman Instagram miliknya hari ini.

"Sy mimpi sy mati tinggalkan anak2. Bila bangun rasa sedih rasa sayu. Sebab kita yg setiap pagi mandikan anak2, siapkn anak2 pegi school, hantar school, balik masak utk anak suami dan pastikan semuanya kenyang dan tk lapar

"Tapi klu sy tkda nt sapa yg akan buatkan semua tu(jgn berani nak kahwin lain). Anak2 sapa yg akan uruskan. Takut sgt walhal jalan yg Allah tulis kita kena redha terima semuanya." ujarnya.

Dalam pada itu, Sya tidak menganggap apabila seseorang itu memakai tudung sudah dikira cukup baik dan sempurna namun dengan menutup aurat boleh membawa diri ke arah yang lebih baik. Sya juga meluahkan rasa syukur dan tenang selepas memakai tudung dan berharap semua orang mendoakan terus istiqamah.

"Lama sy cri apa sebenarnya yg Allah nk tunjukkan. Pernah dkt satu tmpt tu sy msuk dlm keadaan aurat tk sempurna utk solat ,dan banyak mata yg pandang pelik. Tapi abaikan sbb Allah tau niat kita.

"Lepas solat sy akan baca Al-Quran yg ada terjemahan supaya sy dpt cri apa yg kurang dlm diri. Sy selalu refer kwn2 .salah sorangnya @syashamsul. Dia slalu ckp slow slow.

"Bukannya nk ckp pakai tudung ni kita dh jdi ckup baik ckup sempurna tapi bila kita bertudung moga kita kearah yg lebih baik. Takda satu pun manusia sempurna tapi kita cuba la utk cari kesempurnaan tu. Takda paksaan dri suami tpi kenapa kita sbg isteri tk boleh korbankan benda tu.

"Satu ceramah yg sy dgr dri youtube ,tidak akan cium bau syurga bagi seorang wanita yg tidak menutup auratnya. Sy masih belajar dan belum sempurna menutup aurat. Moga ada yg dpt bimbing sy. Ramai sgt yg dm yg whatsapp, semuanya bgi semangat.

"Tktau nak ckp rasa tu mcm ramainya yg syg kita sebenarnya. 19 jan hari first sy bertudung sepenuhnya. Satu rasa yg tktau nk gmbrkan tapi hati tu rasa lapang. Rasa luas, rasa lega. Doakan sy terus istiqamah ❤," tuturnya.

Untuk makluman, Sya dan Fad berkahwin pada 2015 dan dikurniakan anak kembar lelaki, Adrazin Hayyan dan Adrazin Zayyan yang kini berusia empat tahun serta anak perempuan, Nur Aminah Mishall berusia dua tahun.

www.myartis.com / Sumber & foto: mStar & Instagram Fad Bocey

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


32 GAMBAR - SEKITAR SAMBUTAN HARI LAHIR NIA, ANAK YATT HAMZAH

Semalam majlis sambutan hari lahir anak Yatt Hamzah, Suci Hanania Malika yang ke-7 telah diadakan secara sederhana yang dihadiri ahli keluarga serta teman rapat.

Untuk makluman, Nia yang merupakan anak Yatt hasil perkahwinan terdahulu dengan Abdul Mutalib Abdul Shukor itu genap usia 7 tahun pada 28 Februari lalu.

"Hari ni (28 Februari) Kakak Nia dah 7 tahun.. Dah besar panjang dan sangat bijak. Ya Allah rasa macam baru je lahirkan dia.

Klik untuk gambar besar

"Dulu Nia baby yang disayangi semua.. Didukung, didodoi dan dimanjakan selalu.. Hari ni (28 Febrauri) Kakak Nia yang dukung, manjakan dan dodoi adik dia pula. Subhanallah indahnya percaturanMu Ya Allah..

"MashaaAllah besar dah anak Bonda ni.. Moga jadi anak Solehah ya sayang.. Nanti tarik Bonda, Abah & Abi juga Mummy ke Syurga ya.. Ameen..

"Jadikan anakku SUCI HANANIA MALIKA anak yang Solehah penyejuk mata dan hati ibu bapanya. Ameen. Bonda, Abah & Iqlima love you Kakak Nia," tulis Yatt di IGnya.

Selain Nia, Yatt juga turut mempunyai seorang lagi anak perempuan bernama Suci Humaira' Iqlima yang dilahirkan pada 27 Disember tahun lalu. Iqlima adalah hasil perkahwinan dengan Mohammad Zulfadhli Khiruddin yang dinikahi 27 Februari tahun lalu.

Foto: Yatt Hamzah IG & @zaerazran

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


HAMIL - JACLYN VICTOR BAKAL JADI IBU

Penyanyi yang lahir melalui rancangan realiti, Malaysian Idol pada 2004, Jaclyn Victor kini hamil anak sulung.

Dia yang berkahwin dengan Shawn Rivera iaitu anggota kumpulan R&B popular Amerika Syarikat pada 17 Julai 2014 sempat berkongsi kegembiraan itu bersama peminat.

"I absolutely love listening to Moms talk about all the good, the bad, the beautiful, the ugly, the inspiring, the not-so-glamorous moments of motherhood and still, somehow through it all, they feel so blessed and always thank God!

"I am so happy that I am finally gonna be able to experience all of the above and much more," ujar Jac melalui FBnya.

Untuk makluman, Jac dijangka akan melahirkan anak sulungnya itu pada Ogos ini.

Tahniah diucapkan buat Jac dan suami!

Foto daripada FB Jac

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SEORANG LELAKI DIPERKOSA ISTERINYA" - HAFIDZ DIKECAM, AKUI GURAU

Menyelar tindakan netizen yang mendakwa dia tidak menghormati isteri gara-gara memuatnaik gambar dengan kapsyen berbaur lucah di laman Instagram, pelakon Hafidz Roshdi, 25, berkata netizen tidak seharusnya mengambil serius isu berkenaan memandangkan posting yang dimuatnaik itu sekadar mahu bergurau dengan isterinya, Nurul Shuhada Mat Shukri.

"Sejujurnya saya tak tahu menahu mengenai perkara ini kerana saya baru saja lepas operate kepala sebab tanam rambut. Pada saya ia perkara biasa sahaja kerana hanya bergurau dengan isteri. Tak timbul pun soal saya tak hormat isteri sebab saya hanya bergurau dengannya," ujarnya.

Kata Hafidz lagi, dia juga enggan mengambil peduli dengan kecaman netizen di laman sosial berikutan pernah melalui perkara sama sebelum ini: "Saya rasa ia kelakar tapi kalau netizen rasa tak kelakar, saya tak boleh nak buat apa.

Klik untuk gambar besar

"Lagipun saya dan isteri okay sahaja. Dia faham saya bergurau dengan dia. Tak sangka pula netizen nak terasa dengan posting itu. Saya dah malas nak ambil port... masa baru-baru kahwin pun saya dah pernah kena kecam. Bila dah pernah kena, saya dah tak rasa apa-apa," katanya.

Terdahulu, posting yang dimuatnaik Hafidz di laman Instagram miliknya pada Khamis menimbulkan rasa kurang senang warganet: "Seorang lelaki diperkosa oleh isterinya," tulis Hafidz yang membuatkan laman sosial Hafidz diserang netizen yang menganggap dia tidak sensitif.

"Rahulah dah halal tapi memang tak perlu nak buat kapsyen macam tu. Kita orang Islam kenalah ada sifat malu." - Tak apa dik, saya sokong statement awak. Bergurau pun ada hadnya. Tapi bak kata mereka yang konon lebih matang, siapalah kita nak tegur artis favorite mereka." - "Edit sahajalah kasihan dekat isteri," tulis netizen.

www.myartis.com / Sumber & foto: mStar & Instagram Hafidz Roshdi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NETIZEN PUJI HARTAWAN TERKENAL PAKAI SELIPAR ASADI, MALAH TAK BALING DUIT

'Lowkey, humble dan simple sahaja pakaian dia. Ni baru betul billionaire, bukan macam si polan tu baru kaya sikit dah baling-baling duit macam tak ada nilai. Siap listkan ootd dari atas sampai bawah".

"Biasa gila, kalau orang tak kenal Tan Sri ni ingat macam orang kampung biasa saja," kata beberapa netizen yang memuji ahli penampilan perniagaan terkenal, Tan Sri Vincent Tan.

Baru-baru ini, keluarga pasangan selebriti iaitu Hairul Azreen dan Hanis Zalikha menjadi perhatian ramai apabila menaiki helikopter bercuti ke Pulau Redang. Selepas menaiki helikopter, keluarga itu menyambung percutian mereka dengan menaiki kapal layar mewah milik hartawan itu.

Namun, apa yang menjadi perhatian ada satu gambar dikongsikan dimana Tan Sri Vincent Tan hanya mengenakan baju dan seluar biasa serta mamakai selipar berjenama Asadi. Rata-rata netizen terkejut serta memuji pakaian hartawan itu yang hanya biasa-biasa sahaja tidak seperti orang yang 'mula nak kaya'.

Untuk makluman, Tan Sri Vincent Tan sememangnya terkenal dengan kekayaannya, malah beliau turut memiliki kelab bola sepak terkenal yang berpengkalan di England.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITEGUR POST FOTO ANAK BERBIKINI - FASHA TUTUP KOMEN

Pelakon dan usahawan Rozita Che Wan atau Che ta sebelum ini pernah ditegur oleh netizen selepas memuatnaik video anaknya, Aaisyah berbikini.

Kali ini giliran pelakon Fasha Sandha pula ditegur dan dimarahi netizen apabila memuatnaik foto anak perempuannya, Putri Raysha Jemaima berbikini.

Berikutan foto yang dimuatnaik di akaun Instagram miliknya, rata-rata netizen meluahkan rasa marah dan kurang senang dengan tindakan pelakon itu.

Klik untuk gambar besar

Rata-rata netizen beranggapan sebagai seorang ibu, pelakon itu tidak sepatutnya memuatnaik foto seksi sedemikian kerana ianya mungkin mengundang bahaya pada anaknya lebih-lebih lagi kepada golongan pedofilia.

Apa pun, sebagai ibu pasti tidak mahu sesuatu yang buruk terjadi pada anak mereka. Diharap isu ini menjadi peringatan buat mereka diluar sana.

Mungkin bagi kita tidak ada yang tidak kena namun berbeza bagi mata-mata yang berada di luar sana.

www.myartis.com / Sumber: Oh Bulan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TOK RAM SUKA JALAN TERUS TANPA TOLEH - ALYAH PULA RIMAS, TAK SUKA PEGANG-PEGANG TANGAN

Penyanyi Datin Alyah yang sudah lapan tahun mendirikan rumah tangga itu dilihat jarang berkongsikan mengenai suaminya, Datuk Ramli MS atau lebih mesra dipanggil Tok Ram di media sosial miliknya.

Namun, baru-baru ini perkongsian Alyah menjadi perhatian ramai apabila memuat naik videonya bersama Tok Ram keluar bersama di pusat membeli-belah. Menerusi video tersebut, dapat dilihat Tok Ram berjalan agak laju dan Alyah berada di belakang sedang merakam gelagat Tok Ram.

Diruangan komen, Alyah memaklumkan kepada pengikutnya bahawa Tok Ram seorang yang akan jalan terus ke tempat yang ingin dituju tanpa menoleh kiri kanan.

Klik untuk gambar besar

"Saya berjalan suka menikmati persekitaran lagi-lagi tempat baru. Suami saya jalan terus ke tempat nak dituju tak toleh kanan kiri. Saya pula tak suka pegang-pegang tangan cam rimas puuuuuu ler. Ikut cara masing-masing bahagia masing-masing... Peace no war," kata Alyah.

Perkongsian Alyah itu mendapat pelbagai reaksi daripada netizen yang teruja dengan video berkenaan malah ramai yang bersetuju dengan perkongsian penyanyi itu.

Tidak kurang juga ada netizen mengatakan bahawa setiap pasangan mempunyai cara bahagia mereka masing-masing, tidak semestinya tak pegang tangan bermakna tidak bahagia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK PUAS HATI DIKOMPAUN RM10,000 - CAPRICE BENGANG DENGAN 'INFLUENCER', FAIL SAMAN

"Bagi saya daripada segi keadilan memang tak sepatutnya (dikompaun) sebab tiada satu pun gambar saya langgar SOP, tapi nak buat macam mana saya sebagai penganjur. Hanya disebabkan seorang personaliti media sosial ini, habis semua artis-artis lain pun kena kompaun.

"Saya sebenarnya tak kisah dengan jumlah RM10,000 yang kena kompaun itu tapi reputasi syarikat dan diri saya dah tercalar. Sebelum ini saya selalu ingatkan orang jaga SOP dan tak fasal-fasal hanya kerana dia ini seorang habis semua kena," ujar penyanyi rap Caprice.

Bagaimanapun, Caprice reda dan akan membayar kompaun RM10,000 yang dikenakan ke atas syarikatnya, Rindu Raudah Sdn Bhd selepas didapati bersalah gagal memastikan tetamu memakai pelitup muka di majlis anjurannya pada Ramadan lalu.

Biarpun begitu, Caprice atau nama sebenarnya, Ariz Ramli, 33, berkata, dia berasa tidak adil berikutan reputasi syarikatnya tercalar akibat tindakan seorang personaliti media sosial yang mencetuskan masalah sehingga perkara ini menjadi tular.

Klik untuk gambar besar

Selain Caprice selaku penganjur Majlis Berbuka Puasa dan Rapatkan Saf 2021 yang diadakan di sebuah hotel di ibu negara pada 29 April lalu, beberapa selebriti tempatan iaitu Nur Heliza Helmi, Hazwani Helmi, Iman Troye, Nurin Afiqah Zulkifli, Mawar Rashid dan suaminya, Raf Yaakob turut dikompaun sebanyak RM1,500 seorang.

Dalam pada itu Caprice berkata, gara-gara insiden berkenaan, hubungan baiknya dengan personaliti media sosial itu keruh dan boleh diibaratkan sudah 'putus kawan' dengan wanita tersebut.

"Saya dengan dia memang kawan baik sebelum ini dan untuk majlis itu pun memang saya sendiri jemput dia sebab dia salah seorang sponsor untuk goodie bag. Tapi bila dah jadi viral disebabkan foto-foto yang dimuat naik, bila kita minta dia beri kerjasama tapi dia buat bodoh sahaja. Kalau dia mengaku salah, kami dan artis-artis lain pasti tidak akan kena kompaun macam ini.

"Sekarang kes mahkamah saya dengan dia masih lagi berjalan... saya dah pun failkan saman sebab dia langgar SOP majlis dan jatuhkan reputasi syarikat saya. Manakala dia pun ada hantar surat saman daripada peguamnya mengatakan saya menfitnah dia... kita tunggu sahaja nanti bila kes ini akan dibicarakan," katanya.

Menerusi laporan sebelum ini, pihak polis membuka kertas siasatan berkaitan penganjuran Majlis Berbuka Puasa dan Rapatkan Saf 2021 di sebuah hotel yang turut dihadiri beberapa artis.

Gambar yang tular menunjukkan beberapa artis melanggar SOP kerana tiada penjarakan fizikal dan tidak memakai pelitup muka ketika hadir ke majlis berkenaan.

Ketua Polis Daerah Dang Wangi, Asisten Komisioner Mohamad Zainal Abdullah berkata, tindakan itu diambil selepas mereka didapati melanggar SOP panganjuran majlis sosial Perintah Kawalan Pergerakan Bersyarat (PKPB).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA PERMOHONAN MAAF, DEMI BERSIHKAN NAMA - SITI NORDIANA NEKAD SAMAN

"Memandangkan tiada permohonan maaf setelah tamatnya tempoh 24 jam, Nana mengarahkan peguam untuk meneruskan dengan tindakan saman terhadap kelima-lima individu tersebut. Saman itu akan difailkan selewat-lewatnya pada Isnin depan.

"Nana telah melantik firma guaman bagi tindakan undang-undang," kata penyanyi Siti Nordiana atau lebih mesra disapa sebagai Nana memberitahu pihaknya akan memfailkan tuntutan saman terhadap mereka berlima selewat-lewarnya 2 Ogos depan.

Susulan tiada permohonan maaf secara terbuka seperti yang dituntut, Siti Nordiana terpaksa meneruskan tindakan saman terhadap Lan Solo, Syura Badron dan tiga individu lain yang melemparkan tuduhan terhadapnya.

Langkah berkenaan diambil selepas kelima-lima mereka termasuk isteri Lan iaitu Sheila Hashim, jurusolek Aida G dan Pegawai Perhubungan Awam FMC, Sam Samin gagal membuat permohnan maaf dalam tempoh 24 jam seperti yang diberikan sebelum ini.

Klik untuk gambar besar

Dalam pada itu, penyanyi lagu 'Angkara' ini mengakui dia terpaksa meneruskan tindakan undang-undang itu kerana ingin membersihkan nama serta imejnya yang sudah tercalar.

"Nana terpaksa mengambil tindakan undang-undang bagi membersihkan nama dan imej Nana yang dicalarkan oleh kenyataan sedemikian sama ada secara langsung atau tidak langsung akibat daripada siaran IG Live tersebut," ujarnya.

Pada Jumaat lalu, Siti Nordiana membuat laporan polis terhadap lima individu iaitu Lan Solo, Sheila Hashim, Syura Badron, Aida G dan Sam Samin kerana didakwa memfitnahnya di media sosial.

Siti Nordiana turut menuntut mereka berlima tampil membuat permohonan maaf secara terbuka dalam tempoh 24 jam selepas menerima notis pada Isnin.

Menurut laporan media, Lan dan empat yang lain turut mendapatkan nasihat peguam selepas menerima notis tuntutan daripada Siti Nordiana.

Untuk rekod, kontroversi tercetus selepas penyanyi Lan Solo dan Syura membuat pendedahan mengejutkan berkaitan konflik yang berlaku antara mereka dengan Siti Nordiana menerusi sesi Instagram live pada 20 Julai lalu.

Menerusi sesi tersebut Sheila dan Lan mengakui terkilan dengan Siti Nordiana serta pengurusnya Anas kerana sering mengungkit perihal soal bayaran makanan.

Sementara itu, Syura pula mendakwa dia dimalukan oleh Siti Nordiana dan pengurusnya, Anas sehingga menyebabkan ada pihak produksi enggan memberikan tawaran kerja kepadanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - MARSHA TENGAH DATING

Mungkin gambar baru dan mungkin juga gambar lama... namun gambar sebenarnya membawa seribu makna dan gambar juga dapat menceritakan segala-galanya..!!

Klik untuk imej besar...

Aksi Marsha Milan Londoh bersama jejaka misteri baju pink.
Siapakah jejaka itu?


DIKURNIA BAYI LELAKI - AMAR ASYRAF KINI BERGELAR BAPA

Pelakon yang meningkat naik melalui drama bersiri 'Setia Hujung Nyawa', Amar Asyraf akhirnya kini bergelar bapa. Berita gembira tersebut telah dikongsikan sendiri oleh Amar menerusi akaun Instagramnya bersama foto sedang mendukung bayi lelakinya.

"Bapaknya dengan anak jantannya. The day i become a father, " demikian ujar Amar memberi sedikit info.

Berdasarkan waktu yang tertera di foto yang dimuat naik, berkemungkinan isteri Amar, Arna Salleh selamat bersalin pada tengah malam tadi di sebuah hospital swasta di Kuala Lumpur.

Tahniah diucapkan kepada Amar dan isteri.

ARISSA HANA COLLECTION

INGIN BERIKLAN DENGAN KAMI?
KLIK DI SINI UNTUK INFO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"4 PAGI KEJUT AYAH..." - ISTERI PU ABU KONGSI CERITA BERSALIN TANPA SUAMI

"Alhamdulilah, Mateen ni Hana dapat deliver secara normal. Hana start rasa contraction jam 1 pagi (1 Feb 2020), masa tu dekat rumah baru lepas mandi. Tapi Hana still lengah-lengah dan layan lagi atas katil. Sampai satu masa, Hana pergi tandas nak buang air, tiba-tiba turun lendir dan ada darah sikit.

"Apa lagi, memang tak syak lagi. Aku nak beranak dah weh! Lepas tu Hana mandi sekali lagi. Kali ni cewah... Aku shampoo sekali. Bagi wangi wangi apa semua. Ye lah, takkan nak pergi dengan bau yang hapak apa semua.

"Tapi apa yang paling penting jangan lupa SHAVE sebelum nak pergi serah diri dekat hospital tu. Karang kesian doktor tak dapat beza mana satu bulu dan mana satu rambut anak," ujar isteri Pencetus Ummah (PU) Abu Sufyan, Hana Azraa sambil berseloroh.

Isteri PU Abu berkongsi pengalamannya melahirkan anak kedua secara normal tanpa suaminya di sisi. Cerita Hana, dia sememangnya nekad untuk bersalin secara normal memandangkan anak sulungnya, Afifah Aisyah dilahirkan melalui pembedahan cesarean.

Klik untuk gambar besar

Tambah Hana, dia terpaksa mengejutkan bapanya seawal pukul 4 pagi untuk menghantarnya ke hospital bersalin: "Kalut sana kalut sini dah nak pukul 4 pagi. Masa ni Hana buang air then darah turun sekali lagi. Tapi kali ni macam banyak sikit. Gelabah teruslah apa lagi. Bukan risau apa tau. Memikirkan anak dalam perut ni ja.

"Takut jantung dia lemah ka, terbelit tali pusat ka, terberak dalam perut ka. Kita mana nak tahu. So pukul 4 pagi Hana terus kejut ayah dan minta bawa pergi hospital. Kesian bapak aku weh. Terkebil kebil pagi pagi buta dok sedap tidoq Hana kejut bangun. Ha la terkejut aku kata nak terberanak dah. Cepat-cepat dia mandi and siap-siap bawa pergi hospital," katanya.

Hana mengelakkan daripada mengambil ubat penahan kesakitan (epidural) sepanjang proses bersalin demi merasai nikmat melahirkan anak secara normal: "Masa ni memang tak ingat apa dah. Tak ingat dan tak nampak sapa dah. Sakit dia tak ingat weh. Masa aisyah dulu sejujurnya Hana tak tahan sakit ja terus mintak epidural.

"Lepas tu aku sembang sakan lah sebab tak rasa sakit. Tapi kali ni Hana tekad. Apa pun jadi tak nak and tak akan ambil epidural tu. Big No! Memang dah tekad nak rasa macam mana nikmat beranak normal. Hampa tau dak dalam labour room tu, Hana rasa semua nurse macam nak boh penampaq tu dekat muka ni. Teka lah sebab apa haha. Sakit okay. Sakit gila. Sakit yang tak tau nak habaq macam mana.

"Pukul 6 pagi nurse tolak Hana masuk labour room masa tu bukaan 5cm dan Alhamdulilah, jam 6.59 pagi Mateen selamat lahir. Rasa dia fuh......... tak terkata. Hilang teruih rasa sakit tu. Cuma nya bersyukur sangat Allah permudahkan. Allah Maha Baik. Walaupun diri ni hina dan penuh dosa. Tapi Allah tetap bantu Hana bertarung nyawa melahirkan anak. Allahu. Sebak pulak dah," tambahnya.

Untuk makluman, Muhammad Uwais Al-Mateen dilahirkan pada 1 Februari dengan berat 3.12 kilogram. Hana dan Abu difahamkan telah berkahwin pada Mei 2019 selepas kontroversi bekas isteri Abu, Ain Afini mendedahkan telah diceraikan ketika hamil tujuh bulan.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKI CEDERA - EZZATY MOHON DOAKAN CEPAT SEMBUH SUPAYA DAPAT SUJUD SEMULA

"Alhamdullilah lepas 4 hari tak dapat sujud, hari ini dah boleh jejak tanah kaki saya walaupun masih perlukan tongkat. Doakan saya cepat sembuh ye supaya dapat saya sujud semula. Tak puas duduk kat kerusi je..," demikian tulis pelakon Ezzaty Abdullah mnerusi laman Instagram miliknya.

Ezzaty, 31, ketika ditanya keadaan terkininya memberitahu dia terpaksa bertongkat dan menahan kesakitan selepas kakinya cedera akibat terjatuh baru-baru ini. Meskipun keadaannya beransur baik, Ezzaty berkata keadaan itu masih membataskan pergerakannya termasuk masih belum dapat sujud.

"Baru-baru ini, saya terjatuh sehingga kaki terseliuh sampai luka dan bengkak teruk. Ketika itu, saya tak boleh bangun langsung apatah lagi, hendak berjalan ke bilik mandi. Saya sudah ke hospital untuk mencuci luka dan balut kaki.

Klik untuk gambar besar

"Syukur, kecederaan itu semakin beransur pulih namun saya masih perlu guna tongkat. Alhamdulillah, lepas empat hari tak dapat sujud, hari ini kaki sudah boleh jejak tanah. Saya berharap dapat pulih secepat mungkin supaya dapat bersujud semula," katanya.

Pelakon 'The Maid' itu bagaimanapun masih mengerah kudrat untuk melunaskan beberapa aktiviti penggambaran membabitkannya berikutan terikat dengan jadual ketat.

"Sepatutnya seminggu juga perlu rehat, tapi jadual kerja saya penuh. Ada penggambaran yang kena tetap diteruskan beberapa hari lalu kerana kekangan masa. Semalam dan hari ini, barulah saya dapat berehat sepenuhnya. Doakan saya betul-betul sembuh," tuturnya.

www.myartis.com / Sumber & foto: Harian Metro & Instagram Ezzaty Abdullah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAMBUT AIDILADHA DI PULAU PINANG - SHARNAAZ BERAT HATI TINGGALKAN JEBAT

Bagi menyambut Hari Raya Aidiladha, pelakon Sharnaaz Ahmad akan pulang ke kampung halamannya di Pulau Pinang selama tiga hari. Namun begitu, Sharnaaz mengakui berat untuk berjauhan dengan anaknya, Jebat Jayden Ahmad.

"Ini kali pertama saya tinggal dan berjauhan dengan Jebat. Saya tak tahu lah macam mana beratnya hati ni. Jika tidak saya akan menjenguk Jebat di rumah ibunya dua hingga tiga kali sehari dengan panggilan video lagi. Saya memang tidak boleh berjauhan dengan Jebat saya sentiasa nak lihat dia di depan mata walaupun seketika," katanya.

Jebat merupakan satu-satunya anak Sharnaaz hasil perkahwinannya dengan bekas isteri, Noor Nabila. Pasangan yang mendirikan rumah tangga pada  31 Mac 2017 itu sah bercerai pada 7 Julai lalu.  Tambah Sharnaaz meskipun dia dan isteri sudah berpisah namun dia tidak akan mengabaikan tanggungjawabnya sebagai bapa.

"Sebagai bapa saya janji tidak akan mengabaikan anak saya dan saya akan cuba beri kasih sayang secukupnya. Alhamdulilah hubungan saya dan Nabila pun baik jadi saya tidak ada masalah datang melawat Jebat setiap hari," jelasnya lagi.

Klik untuk gambar besar

www.myartis.com / Sumber: Astro Gempak, Instagram Sharnaaz Ahmad & Jebat Jayden Ahmad

         ________________________

:: FACEBOOK


ANAK KEDUA DIJANGKITI DEMAM DENGGI - FIZZ FAIRUZ MOHON DOA

"Aurora rest ye, bg sihat betul2.. takpe, sikit je k.... papa tak tito takpe, janji yee sihat k.. #demamdenggikatanya... Bismillah.. ini kali pertama dia sakit, sblom ni demam jer.. kali ni kena admit jgk.. denggi.. Allah.. tapi dia kuat sgt, itu yg buat papa blh senyum tgk aurora.. risau pun ada, dah la papa nk outstation lagi, shooting jauh pulak tu..

"Hope blh la kuar hospital sblom papa outstation.. klu tak sian mama nk uruskan sorang2 nanti.. hope semua diluar mendoakan kesihatan anak saya ye.. amin..," demikian tulis pelakon Datuk Fizz Fairuz yang bimbang dengan keadaan kesihatan anak keduanya, Aurora yang kini dijangkiti demam denggi.

Fizz memaklumkan Aurora kini dimasukan ke hospital sejak semalam untuk menerima rawatan lanjut. Pelakon itu berharap anaknya dapat segera sembuh sebelum dia perlu bekerja di luar kawasan dan terpaksa meninggalkan isteri dan anak-anaknya.

Fizz memuatnaik video keadaan anaknya yang kelihatan lemah terbaring di atas katil hospital. Rata-rata peminat dan pengikut laman Instagram Fizz meninggalkan komen positif dan mendoakan agar Aurora segera sembuh. Untuk info, Fizz mendirikan rumah tangga dengan Almy Nadia pada tahun 2014 dan dikurniakan tiga cahaya mata Arianna, Aurora dan Nurafrina Ayra.

Klik untuk gambar besar

www.myartis.com / Sumber & foto: Astro Gempak & Instagram Fizz Fairuz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA, KELUARGA ABANG POSITIF COVID-19 - FEDTRI YAHYA MOHON DOA

Menerusi perkongsian di laman Instagram, pengacara popular, Fedtri Yahya telah memaklumkan bapanya berusia 72 tahun disahkan positif Covid-19.

Kata Fedtri, bapanya kini di hospital dan sedang menerima rawatan. Lebih mendukacitakan, Fedtri turut memberitahu seluruh keluarga abannya juga diuji dengan positif Covid-19.

"Beraya di hospital... Doakan ayah saya yang diuji +ve. Pertama kali masuk hospital pada usia 72 tahun. Semoga dikurniakan kesembuhan segera.

Klik untuk gambar besar

"Juga buat keluarga abang saya yang semuanya diuji +ve. Berkat kemuliaan hari arafah dan Zulhijjah, semoga baik-baik semuanya," tulisnya yang memuat naik foto bapanya di hospital.

Kemas kini tersebut mendapat perhatian pengikutnya yang rata-rata mendoakan kesembuhan dan kesejahteraan untuk bapa dan abangnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONSERT TEATERIKAL - ERRA 'REAL' MENANGIS NYANYI LAGU 'PASRAH'

Meskipun Konsert Teaterikal Suara Kita yang dipentaskan di Panggung Sari, Istana Budaya, Kuala Lumpur hanya akan berahir pada 9 Mac ini, namun nampaknya Erra Fazira mula diserang demam selsema dan sakit tekak.

"MasyaAllah... time2 crucial gini pulak dia nak di landa selsema n sore throat pulakkkk.. hwaaaarrrr... doakan daku ya," ujar Erra melalui laman sosialnya.

Klik gambar untuk size besar

Bagaimanapun, persembahan Erra sebelum ini nampaknya amat semangat apabila Istana Budaya penuh sesak dengan penonton. Lebih menarik dan emosi, Erra dilihat amat sedih hingga mengalirkan air mata apabila menyanyikan lagu Pasrah.

Sedih apa tu Erra? Terkenang saat manis ke? Ahak!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DISAHKAN POSITIF - NUBHAN JALANI KUARANTIN DI HOTEL, BIMBANG ISTERI HAMIL 6 BULAN

"Bila rasa demam, saya terus buat sendiri ujian kit Covid-19 dan terkejut bila keputusannya adalah positif. Masa itu isteri saya sudah kelam kabut dan sangat bimbang sebab keadaannya yang sedang hamil enam bulan. Isteri pun buat sama ujian itu tapi keputusannya negatif, jadi malam itu juga saya terus kuarantin sendiri di dalam bilik.

"Esoknya doktor datang untuk buat ujian calitan untuk kami sekeluarga dan keputusannya hanya saya seorang sahaja yang positif. Jadi kerana bimbangkan keadaan isteri dan anak-anak, saya pun kuarantin seorang diri di sebuah hotel," kata penyanyi Nubhan Ahmad yang memaklumkan dia turut dijangkiti positif Covid-19 pada 16 September lalu, selepas kakak dan abang iparnya dijangkiti wabak itu.

Nubhan, 35, berkata dia kini menjalani kuarantin di sebuah hotel berikutan bimbang isterinya yang sedang hamil enam bulan anak ketiga mereka. Nubhan sebelum ini menerusi Instagram berkongsi telah berkongsi sebuah video yang memberitahu dirinya disahkan positif Covid-19.

"Akhirnya saya positif Covid-19. Isteri dan anak-anak Alhamdulillah negatif dan mereka hanya kuarantin di rumah," tulis bintang kelahiran Akademi Fantasia (AF) musim ke-6 itu pada kapsyen.

Klik untuk gambar besar

Mengulas lanjut, Nubhan berkata, selain demam dan sakit kepala dia juga mengalami gejala hilang deria rasa dan bau pada hari ketiga selepas dijangkiti wabak itu. Bagaimanapun, dia mengakui sedikit lega apabila sudah lengkap divaksin.

"Saya sangat bersyukur sudah lengkap dua dos vaksin dua bulan lepas, jadi keadaan saya tidak teruk hanya berada pada kategori dua sahaja. Saya mengaku dulu pun pernah terpengaruh tidak mahu ambil vaksin sebab banyak sangat maklumat tolak vaksin di media sosial.

"Tapi saya tidaklah terlalu fanatik sampai jadi antivaksin cuma terpengaruh dengan benda yang tidak betul tentang vaksin. Ada yang kata kalau ambil vaksin boleh mati dan banyak lagi maklumat yang boleh buat orang terpengaruh. Sehinggalah mak saya hampir dijangkiti kerana menjadi kontak rapat beberapa orang di kampung.

"Masa itu saya sangat risau dengan keadaan mak, sebab dia orang yang berisiko dan belum divaksin tambahan pula yang kontak rapat itu ada yang meninggal dunia. Alhamdulillah, mak negatif dan sejak itu saya sentiasa cari peluang untuk dapatkan vaksin seawal mungkin untuk saya dan keluarga," jelasnya.

Pada masa sama, Nubhan turut mengingatkan orang ramai agar sentiasa beringat dan tidak terlalu bebas bergerak walaupun kelonggaran telah diberikan oleh pihak berkuasa: "Walaupun sudah lengkap dua dos, perlu berjaga-jaga... kalau kena masih rasa sakit, lepas tu leceh nak kena kuarantin dan banyak benda pula kena buat.

"Saya sendiri pun tak tahu dari mana dapat jangkitan ini, kalau ikutkan apa yang doktor jelaskan, simptom saya bermula selepas lima hari dijangkiti, dan sebelum itu saya cuma pergi ke gym... mungkinlah dapat dari situ. Saya pun tidak ada ke mana selain pejabat dan kedai," ujarnya.

Untuk makluman, Nubhan mendirikan rumahtangga dengan seorang doktor gigi, Afifah Hidayah Tawfek, 35 pada 29 Ogos 2015 dan dikurniakan dua cahaya mata, iaitu Aafiya Kamilia, 4 dan Ahmad Afan berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA DEMAM PANAS - ISTERI FAD BOCEY DIRAWAT DI HOSPITAL

"Saya tak pernah demam macam ini, selalunya kalau demam tak makan ubat pun memang akan baik. Tapi demam untuk yang kali ini, dah makan ubat pun masih tak kebah-kebah malah makin teruk," kata isteri Fad Bocey, Syaheera Rahman, 22, yang di tahan wad di Kedah Medical Center (KMC) Alor Star, Kedah sejak tiga hari lalu akibat suhu badannya yang terlalu tinggi iaitu mencecah 40 darjah celcius.

Menerusi entri yang dimuatnaik oleh Syaheera atau nama sebenarnya Nur Syahirah A. Rahman di laman Instagram, dia memberitahu 10 botol air (drip) telah dimasukkan ke dalam badan untuk meredakan demam namun suhu badannya masih mencecah 40 darjah celcius.

"Ini dah botol ke berapa dah tak ingat. Hampir 10 botol dah dan ni kali ketiga dah dicucuk sebab tangan bengkak. Dah masuk hari ketiga demam tak surut-surut. Semua level 40 ke atas. Paling rendah 38.6. Tak kebah lansung," ujarnya.

Walaupun terlantar di hospital, Syaheera sempat mengucapkan terima kasih kepada follower IGnya yang tidak henti-henti memberi semangat dan mendoakan agar dia sihat semula.

Sementara itu Fad turut memuatnaik foto isterinya bersama anak-anak dan mendoakan agar isterinya itu cepat sembuh.

Difahamkan, Fad tidak bertugas di konti radio Era FM berasama Dina Nadzir di segmen Petang Era, semalam untuk menemani isterinya di hospital.

Sumber: Astro Gempak & Syaheera Rahman IG

Foto: Fad Bocey IG & Syaheera Rahman IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


HIDAP INFLUENZA A - PENGIKUT DOAKAN MICHAEL ANG  CEPAT SEMBUH

Menerusi entri di akaun Instagram, pengarah terkenal, Michael Ang memberitahu yang dia disahkan menghidap Influenza A selepas membuat pemeriksaan di sebuah hospital tempatan. Di entri itu, Michael berkongsi foto keputusan pemeriksaan kesihatan yang mengesahkan dia dijangkiti penyakit tersebut.

"Salam semua! Influenza A pulak! APO!!!!!! Nampaknya sambung cuti lagi! Heheheheh  take care guys n luv u all!!!!" tulis Michael ringkas yang mendapat perhatian dari para pengikutnya dimana rata-rata mereka mendoakannya agar sembuh dengan segera.

Difahamkan, golongan yang berisiko tinggi menghidap Influenza A adalah kanak-kanak berusia lima tahun ke bawah dan warga emas berusia 65 tahun keatas. Namun begitu, masyarakat dinasihatkan untuk sentiasa menjaga kebersihan diri dan berjaga-jaga terutamanya ketika berada di tempat awam.

Klik untuk gambar besar

www.myartis.com / Sumber & foto: Astro Gempak & Instagram Michael Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAYAR GAJI PEKERJA - MILA JIRIN JUAL DURIAN PULA SELEPAS MENIAGA KEK

Penyanyi Mila Jirin memberitahu yang dia telah mengambil peluang menjual buah durian pula sebagai tambahan bagi punca pendapatan syarikatnya, selepas mengambil inisiatif menjual kek bagi memastikan pendapatan pekerja tidak terjejas kerana penularan wabak Covid-19.

Menurut Mila, 33, dia menerokai bidang baharu itu kerana ingin menampung kos operasi dan memastikan pekerja terus mempunyai gaji meskipun syarikat miliknya terpaksa dihentikan operasi sepanjang tempoh Perintah Kawalan Pergerakan (PKP) ini.

"Ramai kawan tanya betul ke saya jual durian, ya memang betul buat pertama kalinya kami berniaga durian di Puchong, Selangor. Kenapa saya jual durian tahun ni? Ini adalah kerana syarikat berasaskan perkahwinan kami iaitu Bizmilla tak dapat jalankan perniagaan berikutan Covid-19 dan PKP.

"Jadi, saya dan staf ambil inisiatif menerokai bisnes baharu sebagai penjual buah durian," kata bekas juara Akademi Fantasia musim kelima (AF5) itu yang berkongsi mengenai perniagaan baharunya itu menerusi laman Instagram milinya pada Selasa.

Klik untuk gambar besar

Pada Ramadan lalu, Mila turut mendedahkan dia menjual kek dan manisan bagi menampung kos pengurusan syarikat dan gaji pekerja hampir RM200,000 sebulan. Sementara itu, penyanyi lagu 'Aku Lebih Tahu' ini berkata dia tidak malu mengakui dirinya kini merupakan usahawan buah durian.

Malah, apa yang dilakukan itu bukan untuk mengejar keuntungan semata-mata, sebaliknya bertujuan untuk menambah pendapatan syarikat: "Apa yang nak dimalukan, ya... memang betul saya jual durian! Sebenarnya ini inisiatif kami ambil untuk membantu syarikat jana pendapatan dan memastikan pekerja mendapat pendapatan bulanan yang sama.

"Saya selalu cakap dengan staf saya ini adalah rezeki kerana kita berniaga hari ini bukan untuk mengejar keuntungan syarikat tapi untuk menampung kos operasi. Terima kasih kepada anda yang terus sokong dan membantu kami... bukan hanya durian, kami di Bizmilla turut menjalankan beberapa perniagaan lain untuk tampung kos operasi syarikat," ujarnya.

www.myartis.com / Sumber & foto: mStar & Instagram Mila Jirin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERHUTANG PULUHAN JUTA - ALIFF SYUKRI TUNTUT BEKAS MENTERI BAYAR, SEBELUM KESABARAN HILANG

"Takkan bekas menteri macam ini, saya hubungi dia tak angkat saya. Saya WhatsApp dia tak balas. Dulu nak minta bantuan, dia lah terhegeh-hegeh nak jumpa saya. Siapa kenal Tan Sri ni? Minta dia suruh bayar duit saya yang berpuluh juta itu. Dia mesti kaya sebab bekas menteri.

"Saya tak nak cerita perkara sebenar, nanti saya malukan satu keluarga dan keturunan Tan Sri. Jadi, saya sabar, sabar sahaja," kata usahawan sensasi, Datuk Seri Aliff Syukri meminta bekas menteri bergelar Tan Sri untuk menjelaskan hutangnya berjumlah puluhan juta selepas empat tahun menunggu.

Berkongsi hal tersebut menerusi laman Instagram, Aliff turut mendedahkan bekas menteri yang didakwa itu merupakan dari Langkawi, Kedah serta meminta keluarga individu berkenaan supaya memaklumkan kepada beliau.

Klik untuk gambar besar

"Saya minta tolonglah, kalau posting ni dilihat oleh anak dia ke saudara dia ke, Tan Sri ni dah tua. Janganlah buat saya macam ni, menzalimi saya. Sila hubungi saya. Saya merayu, kesianlah saya dan anak bini saya yang dizalimi," ujarnya.

Sementara itu, dalam perkongsian lain, Aliff turut memuat naik mesej buat bekas menteri itu dimana mesej di WhatsApp tidak balas namun dibaca.

Aliff berkata lagi, individu tersebut mempunyai kenalan dengan orang berpengaruh. Katanya lagi, dia tiada niat untuk memalukan individu tersebut, namun meminta supaya bekas menteri itu memberikan haknya.

"Bayangkan Tan Sri, saya siang malam berniaga, buat live kena hina... senang-senang Tan Sri ambil hak saya. Jangan sampai saya hilang sabar, saya tunjuk video dan rakaman semua," luahnya.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 TAHUN MENJANDA - SYANIE KAHWIN MAC 2014

Bayangkan... 11 tahun hidup bersendirian selepas kegagalan rumahtangganya yang lalu. Dan bukan mudah untuk pelakon dan penerbit, Syanie membuat keputusan untuk berkahwin lagi.

Namun bak kata orang, kalau sudah jodoh, cepat atau lambat pasti bertemu jua. Kini Syanie tidak mahu memandang ke belakang lagi apabila membuat keputusan untuk berkahwin pada 1 Mac 2014 dengan tunangnya, Nadi Putera Mohd Zainol.

Klik gambar untuk imej besar...

"Selepas mengikat tali pertunangan pada sambutan Syawal yang ketiga, kami bakal mendirikan rumah tangga pada 1 Mac 2014. Tiada sebab tertentu mengapa saya memilih tarikh tersebut dan semasa bertunang pun, kami meletakkan maksimum enam bulan tempoh bertunang.

"Saya rasa  tarikh itu adalah sangat sesuai," ujar Syanie yang mengakui rasa gementar dan takut untuk kembali bergelar seorang isteri.

"Saya bukan sahaja gementar, tapi perasaan takut pun turut ada. Sebelum ini memang saya pernah mengenali beberapa orang, tapi jodoh itu tiada. Saya sudah mengenali Putera selama tujuh tahun dan dia pernah bekerja dengan saya," jelas Syanie lagi.

"Umur kami berbeza 12 tahun. Saya tak ada niat langsung pun mahu mencari suami yang lebih muda dari saya. Saya senang bersembang dengan Putera, malah komunikasi antara kami berjalan dengan baik. Putera orangnya senang dibawa berbincang," tambah Syanie.

Untuk info, perkahwinan mereka nanti menjadi perkahwinan kedua bagi Syanie dan juga Putera. Melalui perkahwinan mereka sebelum ini, Syanie tidak dikurniakan anak manakala Putera mempunyai dua orang cahaya mata hasil perkahwinan terdahulu.

Difahamkan, Syanie bakal mengadakan resepsi perkahwinannya di Pantai Chenang, Pulau Langkawi, Kedah.


MENTOR MILENIA 2017: PROTEGE AKIM, ELICA MUNCUL JUARA

Tahniah diucapkan buat protege Akim Ahmad, Angelica Paujin atau Elica, 17, yang muncul juara dalam program realiti, Mentor Milenia 2017.

Dalam pusingan akhir yang berlangsung di Sri Pentas 2, Plaza Alam Sentral itu menyaksikan Elica yang mendendangkan lagu 'Samar Bayangan' dan Ceritera Cinta' menewaskan tiga peserta lain iaitu Usop, Along dan Syeera.

Kemenangan itu melayakkan Elica yang berasal dari Tambunan, Sabah ini membawa pula wang tunai RM100,000, trofi, telefon bimbit dan pakej percutian ke London.

Manakala Muhammad Saiful Naim Muhd Noor (Usop), 20, anak didik kepada Hazama pula meraih naib juara dan menerima wang tunai RM50,000.

Mempertaruhkan dua lagu berjudul 'Bayang' dan 'Malam', persembahan Usop menerima komen positif juri tetap, Datuk Hattan dan juri jemputan, Fauziah Ahmad Daud atau Ogy.

Sementara itu, Mohamad Rozaimi Rosli, 20, (Along) yang merupakan protege kepada Tomok, berpuas hati menduduki tempat ketiga, dengan wang tunai RM20,000 selepas mempertaruhkan lagu 'Merisik Khabar' dan 'Memori Berkasih'.

Klik untuk gambar besar

Protege kepada Black, Nur Syaheera Abd Aziz, 19, meraih tempat keempat dengan lagu Sekadar Di Pinggiran dan Di Pintu Syurga. Syeera memenangi wang tunai RM10,000.

Peserta diadili juri tetap dan jemputan yang mewakili 50 peratus, manakala selebihnya juri awam sebanyak 30 peratus dengan baki undian penonton.

Peserta akhir Mentor Milenia 2017 membuat dua persembahan solo dan duet dengan penyanyi jemputan antaranya Siti Nordiana, Misha Omar, Hael dan Salma.

Konsert akhir itu turut mengundang kumpulan dari Indonesia, Nidji yang tampil dengan lagu 'Biarlah' dan 'Bila Bersamamu'.

www.myartis.com / Sumber: berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom